hotchpotch/miracl-hf-unified huggingface dataset:
মিনিয়াপোলিস
মিনিয়াপোলিস (, ), আমেরিকার মিনেসোটা অঙ্গরাজ্যের বৃহত্তম শহর, যার জনসংখ্যা প্রায় ৩৮ লাখ ২০১৩ অনুসারে মার্কিন যুক্তরাষ্ট্রের ৪৬তম জনবহুল শহর. মিনিয়াপলিস মিসিসিপি নদীর উভয় তীরে অবস্থিত।
১৬৮০ সালে ফরাসি অভিযাত্রীরা আসার আগ পর্যন্ত ডাকোটা সূ এই অঞ্চলের একমাত্র বাসিন্দা ছিল। মার্কিন সেনাবাহিনী কর্তৃক ১৮১৯ সালে কাছাকাছি এলাকায় ফোর্ট স্নেলিং নির্মাণের পরে এই এলাকা দ্রুত বৃদ্ধি পায়। মার্কিন যুক্তরাষ্ট্র সরকার সেখানে বসতি স্থাপনের জন্য, সেখানপকার শাসকদেরকে জমি বিক্রির চাপ দেয়। মিনেসোটা আইনসভা ১৮৫৬ সালে মিসিসিপি এর পশ্চিম তীরে একটি শহর হিসেবে বর্তমান মিনিয়াপলিসকে অনুমোদন দেয়। 
১৮৬৭ সালে মিনিয়াপলিস শহর হিসাবে অন্তর্ভুক্ত হয়, বা মিনিয়াপলিস এবং শিকাগোর মধ্যে রেল যোগাযোগ শুরু হয়। পরে ১৮৭২ সালে পূর্ব তীরের শহর সেন্ট এন্থনির সঙ্গে সংযুক্ত হয়।
মিনিয়াপলিসে মহাদেশীয় জলবায়ুর প্রভাব রয়েছে, ফলে গ্রীষ্মকাল হালকা এবং আর্দ্র এবং শীতকাল ঠান্ডা এবং তুষারময় হয়।শহরটি প্রচুর বৃষ্টিপাত ও প্রাসঙ্গিক ঘটনা যেমন, তুষারপাট, শিলাবৃষ্টি, বরফ, বৃষ্টি, ঝড়বৃষ্টি, টর্নেডো, দাবদাহ পরিলক্ষিত হয়। সর্বোচ্চ তাপমাত্রা ১৯৩৬ সালের জুলাই মাসে ১০৮ ডিগ্রি ফারেনহাইট (৪২° সে.) এবং জানুয়ারী, ১৮৮৮ সালে সর্বনিম্ন তাপমাত্রা ছিল -৪১ ডিগ্রি ফারেনহাইট (-৪১° সে.)। 
১৯৮৩-৮৪ সালে সর্বোচ্চ তুষারপাত রেকর্ড করা হয়, যা ছিল ৯৮.৪ইঞ্চি (২৫০সেন্টিমিটার)।
কলোরাডো স্প্রিংস
কলোরাডো স্প্রিংস () আমেরিকার অঙ্গরাজ্য কলোরাডোর জনবহুল শহর, ২০১৩ সালের অনুমিত জনসংখ্যা ৪,৩৯,৮৮৬ নিয়ে মার্কিন যুক্তরাষ্ট্রের ৪১তম জনবহুল শহর। United States Census Bureau. Accessed May 28, 2014. 
১৯৪.৭ বর্গ মাইল (৫০৪ বর্গকিমি) এলাকা নিয়ে এটি কলোরাডোর বৃহত্তম শহর।
কলোরাডো স্প্রিংস ২০০৬ সালে মানি(পত্রিকা)র "শ্রেষ্ঠ বাসযোগ্য স্থান" হিসাবে ১ম শ্রেষ্ঠ বড় শহর হিসাবে নির্বাচিত করা হয়েছিল।
মার্কিন যুক্তরাষ্ট্র জরিপ ব্যুরো মতে, শহরটির মোট আয়তন১৮৬.১ বর্গমাইল, যার মধ্যে ১৮৫.৮ বর্গমাইল (৪৮১.১ বর্গকিমি) স্থলভুমি ও ০.৩৯ বর্গমাইল এলাকা জলভুমি।
অন্যান্য আধুনিক শহরের মত, কলোরাডো স্প্রিংসেও অনেক বৈশিষ্ট্য আছে - যেমন, পার্ক, সাইকেল ভ্রমণ, এবং শহুরে খোলা এলাকা ইত্যাদি। যাইহোক, এই শহরও ভয়ঙ্কর বৃদ্ধি, জনাকীর্ণ রাস্তা এবং মহাসড়ক, অপরাধ এবং বাজেট সমস্যার বাইরে নয়।
কলোরাডো স্প্রিংস একটি আধা শুষ্ক জলবায়ু (কোপেন BSK), এর অবস্থান দক্ষিণ পাথুরে পর্বতমালার পূর্বে, যেকারনে শীতকালে দ্রুত গরম অনুভব করা যায় কিন্তু দিনে দিনে আবহাওয়া প্রচণ্ড দ্রুত পরিবর্তনশীল। বছরে প্রায় ৩০০ গড়ে ৩০০ দিন রোদ থাকে এবং শহর বার্ষিক বৃষ্টিপাতের ১৬.৫ ইঞ্চি।
২০১০ সালের জরিপে জনসংখ্যা ৪,১৬,৪২৭ জন (আমেরিকার ৪১তম জনবহুল শহর)
কলোরাডো স্প্রিংস-এর অর্থনীতির মূল উৎস সামরিকখাত, উচ্চ কারিগরি শিল্প ও পর্যটনশিল্প। বর্তমানে সেবা খাতে প্রবৃদ্ধি ঘটছে। ২০১৩ সালের নভেম্বর মাসে বেকারত্বের হার ৭.৫% , যেখানে কলোরাডো রাজ্যে ৬.৫% এবং আমেরিকায় ৭.০%।
কলোরাডো স্প্রিংস অর্থনীতিতে একটি বড় ভূমিকা পালন করছে প্রতিরক্ষা শিল্প খাত। এই শিল্পের একটি বড় অংশ ক্ষেপণাস্ত্র প্রতিরক্ষার জন্য বিভিন্ন প্রকল্পের উন্নয়ন ও অপারেশন কাজে জড়িত।
কলোরাডো স্প্রিংস-এর অর্থনীতির একটি বড় অংশ এখনও উচ্চ কারিগরি ও জটিল ইলেকট্রনিক যন্ত্রপাতি উত্পাদন উপর নিরভরশীল।
কলোরাডো স্প্রিংস এলাকায় উচ্চ কারিগরি খাত উল্লেখযোগ্যভাবে হ্রাস পেয়েছে ( ২১,০০০ থেকে ৮,০০০)২০০০ থেকে ২০০৬ সাল পর্যন্ত বিশেষত, তথ্য প্রযুক্তি এবং জটিল ইলেকট্রনিক যন্ত্রপাতির ক্ষেত্রে। পর্যটনখাতে ধীরগতির কারণে উচ্চ কারিগরি খাত এখনও মোট উত্পন্ন রাজস্ব এবং কর্মসংস্থানে দ্বিতীয় অবস্থানে আছে। বর্তমান উচ্চ কারিগরি কর্মসংস্থান অনুপাতে নিম্নহার প্রবণতা অদূর ভবিষ্যতে হ্রাস অব্যাহত।
হনুলুলু
হনুলুলু (, ), হাওয়াই অঙ্গরাজ্যের জনবহুল শহর, যুক্তরাষ্ট্রের ৪৬তম জনবহুল শহর। হনুলুলু মূলত পর্যটক কেন্দ্র। এটি হাওয়াই ও যুক্তরাষ্ট্রের প্রধান প্রবেশপথ। শহরটি আন্তর্জাতিক ব্যবসা, সামরিক প্রতিরক্ষার জন্য একটি প্রধান হাব এবং সেই সঙ্গে বিখ্যাত পূর্ব - পশ্চিম ও প্রশান্ত মহাসাগরীয় সংস্কৃতি, রান্না এবং ঐতিহ্যের সন্নিবেশ ঘটেছে এখানে।
মূল পলিনেশিয়ান অভিবাসীদের দ্বারা হনলুলু দ্বীপমালার প্রথম স্থাপিত হওয়ার প্রমাণ মৌখিক এবং হস্তনির্মিত ইতিহাস থেকে পাওয়া যায়। এইগুলি প্রমান করে হনলুলু ১১ শতকের দিকে প্রতিষ্ঠিত। 
১৭৯৪ সালে, গ্রেট ব্রিটেনের ক্যাপ্টেন উইলিয়াম ব্রাউন বর্তমান হনলুলু হারবারে প্রথম বিদেশী হিসাবে পাল তোলেন। আরো বিদেশী জাহাজ হনলুলু বন্দরকে উত্তর আমেরিকা ও এশিয়ার মধ্যে ব্যানিজ্যিক জাহাজের ফোকাল পয়েন্ট হিসাবে ব্যবহৃত হতে থাকে।
মার্কিন আদমশুমারি দপ্তরের পরিসংখ্যান অনুযায়ী মোট এলাকা ৬৮.৪ বর্গমাইল (১৭৭.২ বর্গকিমি), যার মধ্যে ৬০.৫ বর্গমাইল (১৫৬.৭ বর্গকিমি) স্থলভাগ এবং ৭.৯ বর্গমাইল (২০.৫ বর্গকিমি) (১১.৫৬%) জলভাগ।
হনলুলু থেকে নিকটবর্তী মূল ভূখন্ড ক্যালিফোর্নিয়ার পয়েন্ট এরিনা বাতিঘরের দুরত্ব ২,০৪৫ নটিক্যাল মাইল (৩,৭,৮৭ কিমি)।
ক্রান্তীয় আধা শুষ্ক জলবায়ুর (কোপেন শ্রেণীবিভাগ Bsh) প্রভাবে কম বৃষ্টিপাতের কারনে, হনলুলুতে বেশিরভাগই শুষ্ক গ্রীষ্মকাল থাকে। এখানে মাস জুড়ে তাপমাত্রার সামান্য তারতম্য ঘটে,
২০১০ সালের মার্কিন জনগণনা অনুযায়ী, হনলুলুর জনসংখ্যা ৩,৯০,৭৩৮ জন, যার মধ্যে ১৯২,৭৮১ জন (৪৯.৩%) পুরুষ এবং ১,৯৭,৯৫৭ জন (৫০.৭%) মহিলা।
হাওয়াইয়ান দ্বীপের বৃহত্তম শহর এবং এয়ারপোর্ট হিসাবে, হনলুলু বড় পর্যটন শিল্পের একটি প্রাকৃতিক গেটওয়ে হিসাবে কাজ করে, যার মাধ্যমে লক্ষ লক্ষ পর্যটক এনেছে এবং স্থানীয় অর্থনীতিতে বার্ষিক ১০ বিলিয়ন আমেরিকান ডলারের অবদান রাখে।
আর্লিংটন
আর্লিংটন () আমেরিকার টেক্সাস অঙ্গরাজ্যের ৭ম এবং যুক্তরাষ্ট্রের ৫০তম জনবহুল শহর। ২০১১ জরিপে জনসংখ্যা ৩,৭৪,০০০ জন। আর্লিংটন বিস্তৃত গনপরিবহন ব্যবস্থা ছাড়া মার্কিন যুক্তরাষ্ট্র বৃহত্তম শহর
অবস্থান ফোর্ট ওয়ার্থ থেকে প্রায় পূর্বে ডালাস থেকে প্রায়। আর্লিংটনে পিএইচডি ডিগ্রি প্রদানকারী বিশ্ববিদ্যালয় ইউনিভার্সিটি অফ টেক্সাস অ্যাট আর্লিংটন এবং জেনারেল মোটর্সের সংযোজন কারখানা অবস্থিত। আর্লিংটনে আণবিক নিয়ন্ত্রন কমিশন (অঞ্চল চতুর্থ) সদর দপ্তর অবস্থিত।
অন্তত ১৮৪০ সালের দিকে আর্লিংটন এলাকায় ইউরোপীয় উপনিবেশ ছিলো। টেক্সাসের জেনারেল এডওয়ার্ড এইচ টারান্ট (টারান্ট কাউন্টি তার নামে নামকরণ করা হয়) এবং স্থানীয় আমেরিকানদের মধ্যে যুদ্ধের পরে ১৮৪১ সালের ২৪ মে, ভিলেজ ক্রিক মীমাংসার মাধ্যমে বর্তমান আর্লিংটনে একটি বাণিজ্য কেন্দ্র স্থাপিত হয়। এই এলাকার উর্বর মাটি কৃষকদের আকৃষ্ট করে এবং বিভিন্ন কৃষি সংক্রান্ত ব্যবসা ঊনবিংশ শতাব্দীর শেষের দিকে প্রতিষ্ঠিত হয়। আর্লিংটন টেক্সাস এবং প্যাসিফিক রেলের সাথে ১৮৭৬ সালে যুক্ত হয়। আর্লিংটন তুলা বীজ এবং কৃষি কেন্দ্র হিসেবে ১৮৮৪ সালে অন্তর্ভুক্ত হয়।
শহরটিতে ১৯১০ সালের মধ্যেই পানি, বিদ্যুৎ, গ্যাস, এবং টেলিফোন সেবা বিস্তার লাভ করে সেই সঙ্গে পাবলিক স্কুল ব্যবস্থা গড়ে ওঠে। ১৯২৫ সালে আনিমানিক জনসংখ্যা ছিল ৩,০৩১ জন এবং এটি দ্বিতীয় বিশ্বযুদ্ধের আগে ৪,০০০ জনে বৃদ্ধি পায়।
মার্কিন আদমশুমারি দপ্তরের হিসাবে আর্লিংটনের মোট আয়তন ৯৯ বর্গমাইল (২৫৬ বর্গকিমি), যার মধ্যে ৯৫.৮ বর্গমাইল (২৪৮বর্গকিমি) স্থলভাগ, ৩.২ বর্গমাইল (৮.৩ বর্গকিমি) জলভাগ।
ট্রিনিটি নদী এবং এর উপনদী জনসন ক্রিক আর্লিংটনে প্রবাহিত।
আর্লিংটন সিএফএ (আর্দ্র গ্রীষ্মমণ্ডলীয়) অঞ্চল ও কোপেন জলবায়ু শ্রেণীবিভাগ সিস্টেমের মধ্যে পড়ে যে কারনে গ্রীষ্মকালে গরম, আর্দ্র এবং শীতকালে হালকা থেকে মাঝারি শীত পড়ে।
রেজিস চাকাভা
রেজিস উইরিরানাই চাকাভা (জন্ম: ২০ সেপ্টেম্বর, ১৯৮৭) জিম্বাবুয়ের আন্তর্জাতিক ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য তিনি। মূলতঃ তিনি একজন উইকেট-কিপার। রেজিস চাকাভা পাশাপাশি ডানহাতে ব্যাটিংয়ে পারদর্শী। ঘরোয়া ক্রিকেটে নর্দার্ন্সের হয়ে খেলছেন।
এপ্রিল, ২০০৭ সালে অনুষ্ঠিত লোগান কাপে ইস্টার্নসের বিপক্ষে নর্দান্সের হয়ে প্রথম-শ্রেণীর ক্রিকেটে অভিষেক ঘটে তার। ব্যাটিং উদ্বোধনে নেমে ঐ খেলায় তিনি ১ম ও ২য় ইনিংসে যথাক্রমে শূন্য ও পাঁচ রান করেছিলেন। এরপর মাত্র চারটি প্রথম-শ্রেণীর ক্রিকেটে নিজ প্রদেশের হয়ে খেলার পর তাকে জিম্বাবুয়ে এ দলের সদস্য মনোনীত করা হয়। তখন তিনি মাত্র ৩৫ রানের সর্বোচ্চ সংগ্রহ করেছিলেন। আগস্ট, ২০০৭ সালে দক্ষিণ আফ্রিকান একাডেমি’র বিপক্ষে প্রথম অর্ধ-শতক করেন। এরপর ২০০৭-০৮ মৌসুমে দক্ষিণ আফ্রিকান ঘরোয়া প্রতিযোগিতায় চাকাভা জিম্বাবুয়ের প্রাদেশিক দলে খেলার যোগ্যতা লাভ করেন। ঐ প্রতিযোগিতায় নামিবিয়ার বিপক্ষে প্রথম-শ্রেণীর ক্রিকেটে তার অভিষেক সেঞ্চুরি করেন।
অক্টোবর, ২০০৮ সালে কানাডায় অনুষ্ঠিত চার-দেশীয় টুয়েন্টি২০ সিরিজে জাতীয় দলে খেলার জন্য মনোনীত হন। ১২ অক্টোবর, ২০০৮ তারিখে পাকিস্তানের বিপক্ষে টুয়েন্টি২০ আন্তর্জাতিকে তার অভিষেক ঘটে। তখন তাতেন্ডা তাইবু উইকেট-কিপার ছিলেন। এসময় তিনি বিশেষজ্ঞ ব্যাটসম্যান হিসেবে মাঠে নামেন। কিন্তু এক রান নেয়ার পর তিনি রান-আউটের শিকার হন। ঐ খেলায় পাকিস্তান ৭ উইকেটে জয়লাভ করে। প্রতিযোগিতায় জিম্বাবুয়ে তৃতীয় স্থান দখল করে।
প্রতিযোগিতার পর জিম্বাবুয়ে দল নাইরোবি গমন করে। কেনিয়া ও আয়ারল্যান্ডের বিপক্ষে একদিনের আন্তর্জাতিক সিরিজে অংশগ্রহণ করে। ১৯ অক্টোবর তারিখে চাকাভা তার প্রথম একদিনের আন্তর্জাতিকে অংশগ্রহণ করেন। এসময় তাইবু উইকেট-কিপার ও বিশেষজ্ঞ ব্যাটসম্যানরূপে মাঠে নামেন। চাকাভা ৪৪ বলে ৪১ রান করেন ও সর্বশেষ আউট হন। খেলায় জিম্বাবুয়ে দল ৯৫ রানে পরাজিত হয়।
২০১০ সালে চাকাভা জিম্বাবুয়ে দলের সাথে কানাডা ও নেদারল্যান্ডস সফর করেন। ২০১১ সালে জিম্বাবুয়ে টেস্ট ক্রিকেটে পদার্পণ করে। ঐ বছরের নভেম্বরে বুলাওয়েতে নিউজিল্যান্ডের বিপক্ষে তার টেস্ট অভিষেক ঘটে। উইকেট রক্ষাসহ সাত নম্বরে ব্যাটিংয়ে নেমে ৩৭ ও ৫ রান করেন।
জাতীয়তা অনুযায়ী ব্যক্তিদের তালিকা
এখানে একটি নির্দিষ্ট "'জাতীয়তা অনুযায়ী ব্যক্তিদের তালিকা" রয়েছে। এই তালিকার অন্তর্ভুক্ত ব্যক্তিদের নিজস্ব নিবন্ধ থাকার পাশাপাশি নির্দিষ্ট জাতীয়তার উল্লেখযোগ্য থাকতে হবে।
এই পৃষ্ঠায় জাতিগত, নাগরিকত্ব, ভাষা বা অবস্থান অনুযায়ী ব্যক্তির তালিকা এবং সম্পর্কিত তালিকা অন্তর্ভুক্ত করা হয়েছে।
লায়ন অব দ্য ডেজার্ট
লায়ন অব দ্য ডেজার্ট( ) ১৯৮১ সালে মুক্তিপ্রাপ্ত একটি লিবীয় ঐতিহাসিক অ্যাকশন চলচ্চিত্র। এখানে দ্বিতীয় বিশ্বযুদ্ধের সময় ইতালীর বিরুদ্ধে স্বদেশীয় সংগ্রামে নেতৃত্বদানকারী লিবিয়ার আদিবাসী বেদুঈন নেতা ওমর মুখতারের জীবনী ফুটিয়ে তোলা হয়েছে। লিবিয়ার প্রয়াত তৎকালীন রাষ্ট্রনেতা মুয়াম্মার গাদ্দাফির দেয়া সরকারি অর্থায়নে নির্মিত সম্পূর্ণ ইতিহাসনির্ভর এই চলচ্চিত্রটি পরিচালনা করেছেন মরক্কো বংশোদ্ভুত হলিউডের পরিচালক মুস্তফা আক্কাদ। চলচ্চিত্রে ওমর মুখতার চরিত্রে অভিনয় করেছেন হলিউড অভিনেতা অ্যান্থনি কুইন। পাশাপাশি ওমর মুখতারের প্রতিপক্ষ তৎকালীন ইতালীয় সেনাপ্রধান রডলফো গ্রাজিয়ানির চরিত্রে অভিনয় করেছেন হলিউড অভিনেতা অলিভার রিড। ১৯৮১ সালে মুক্তির পর চলচ্চিত্রটি সমালোচকদের কাছ থেকে ব্যাপক প্রশংসা পেলেও বক্স অফিসে সার্বিক মাত্র দশ লক্ষ মার্কিন ডলার অর্জন করতে সক্ষম হয়।
থ্যালামাস
থ্যালামাস ( গ্রীক , "প্রকোষ্ঠ")মেরুদণ্ডী প্রাণীদের ব্রেইনে মধ্য মস্তিষ্ক এবং সেরেব্রাল কর্টেক্স এর মধ্যে অবস্থিত দ্বিপ্রতিসাম্য কাঠামো।সেরেব্রাল কর্টেক্সে সংবেদী নিউরন ও চেষ্টীয় নিউরনের রিলে স্টেশন হিসেবে কাজ করে। এবং চাপ,স্পর্শ,যন্ত্রণা,ঘুম ও পরিবেশ সম্পর্কে সচেতন করার কাজ করে।এটি মস্তিষ্কের তৃতীয় ভেন্ট্রিকলকে আবদ্ধ করে রাখে।
এটি সংজ্ঞাবহ স্নায়ুর রিলে স্টেশন হিসেবে কাজ করে ৷ চাপ,স্পর্শ, যন্ত্রণা প্রভৃতি স্থুল অনুভূতির কেন্দ্র,আবেগের কেন্দ্র ও অভ্যন্তরীণ অঙ্গের নিয়ন্ত্রক কেন্দ্র হিসেবে কাজ করে ৷ মানুষের বাক্তিত্ত ও সামাজিক আচারনের প্রকাশ ঘটায়। ঘুমন্ত মানুষকে হটাৎ জাগিয়ে তোলা ও পরিবেশ সম্বন্ধে সতর্ক করে তোলে ।
আলমারাই
আলমারাই কোম্পানি (ইংরেজি: "Almarai", পাস্তুরিতকরণের আরবি প্রতিশব্দ) হল ২০০৮ সালের পরিসংখ্যান অণুযায়ী বিশ্বের বৃহত্তম দুগ্ধ্বজাত খাদ্য প্রস্তুতকারী প্রতিষ্ঠান যা ১৯৭৭ সালে আয়ারল্যান্ডের কৃষিখাদ্যের অগ্রদুত সহোদর অ্যালেস্টিয়ার ম্যাকগিউকিয়ান ও প্যাডি এবং সৌদি রাজপুত্র সুলতান বিন মুহাম্মদ বিন সৌদ আল কবীর এর যৌথ অংশিদ্বারিত্বে সৌদি আরবের রিয়াদে প্রতিষ্ঠিত হয়| দুগ্ধ্বজাত বা ডেইরি পণ্য ছাড়াও কোম্পানিটি বিভিন্ন প্রকারের এগ্রো পণ্য(বিভিন্ন প্রকার ফল থেকে উৎপন্ন প্রক্রিয়াজাত খাদ্যপণ্য) পোল্ট্রি পণ্য এবং শিশু খাদ্যপণ্য উৎপাদন করে থাকে|
এন. শ্রীনিবাসন
নারায়ণস্বামী শ্রীনিবাসন (; জন্ম: ৩ জানুয়ারি, ১৯৪৫) ভারতের বিশিষ্ট শিল্পপতি। ভারতের ক্রিকেটের সর্বোচ্চ নিয়ন্ত্রণকারী সংস্থা ভারতীয় ক্রিকেট নিয়ন্ত্রণ বোর্ডের বিতর্কিত সভাপতিসহ আন্তর্জাতিক ক্রিকেট কাউন্সিলের নির্বাচিত চেয়ারম্যান ছিলেন। এছাড়াও, তিনি ইন্ডিয়া সিমেন্টস লিমিটেডের ব্যবস্থাপনা পরিচালকের দায়িত্বে নিয়োজিত।
বেশকিছু কেলেঙ্কারীর সাথে জড়িয়ে আছেন শ্রীনিবাসন। তন্মধ্যে, ইন্ডিয়ান প্রিমিয়ার লীগের ক্রিকেট খেলাগুলোয় জুয়াখেলায় তাঁর সম্পৃক্ততা রয়েছে। তাঁর জামাতা অভ্যন্তরীণ তথ্যাবলী জুয়াড়ীদের কাছে পাচার করতেন। ফলশ্রুতিতে জামাতা গুরুনাথ মেইয়াপ্পনকে কারাবরণ করতে হচ্ছে। এছাড়াও, জগন মোহন রেড্ডি’র সাথে ব্যাপক দূর্নীতি করেছেন।
বিসিসিআইয়ের সাবেক সভাপতি এ. সি. মুত্তিয়া’র মাধ্যমে ক্রিকেট প্রশাসনে জড়িয়ে পড়েন তিনি। একসময় তিনি বিসিসিআইয়ের সম্পাদক হন ও পরবর্তীকালে ২০১১ সালে সাবেক সভাপতি শশাঙ্ক মনোহরের কাছ থেকে বর্তমান দায়িত্ব নেন। তাঁর প্রতিষ্ঠান ইন্ডিয়ান সিমেন্টস ইন্ডিয়ান প্রিমিয়ার লীগের ফ্রাঞ্চাইজ দল চেন্নাই সুপার কিংসকে পরিচালিত করছে। এছাড়াও তিনি তামিলনাড়ু ক্রিকেট সংস্থার (টিএনসিএ) সভাপতি। তামিলনাড়ু গল্ফ ফেডারেশন ও সর্বভারতীয় দাবা সংস্থা’রও সভাপতির দায়িত্ব পালন করছেন শ্রীনিবাসন।
পেশা অনুযায়ী ব্যক্তিদের তালিকা
এটি মূলত একটি পেশাসমূহের তালিকা পাতা। এখানে পেশা অনুযায়ী ব্যক্তিদের তালিকা অন্তর্ভুক্ত রয়েছে।
শ্রীধর আচার্য
শ্রীধর আচার্য (আনুমানিকঃ জন্ম:৮৭০ খ্রিঃ - মৃত্যু:৯৩০ খ্রিঃ) একজন প্রাচীন ভারতীয় গণিতবিদ, সংস্কৃত পণ্ডিত এবং দার্শনিক। তিনি প্রাচীন ভারতের একজন অন্যতম শ্রেষ্ঠ সাংখ্যিয় গণিতজ্ঞ ও দার্শনিক ছিলেন। হিন্দু আচার্যদের মধ্যে শূন্য (0) সম্বন্ধে শ্রীধর আচার্যের বিবৃতিই সর্বাপেক্ষা বিশদ। ভারতে তিনিই প্রথম পাটিগণিত থেকে বীজগণিতকে পৃথক করেন বলে ধারণা করা হয়।
তার জন্ম দক্ষিণ রাঢ়ের ভুরিশ্রেষ্ঠ(ভুরশুট) গ্রামে যাকে বর্তমানে পশ্চিমবঙ্গের হুগলী বলে ধারনা করা হয়। পিতার নাম ছিল বলদেব আচার্য এবং মাতার নাম ছিল অচ্ছোকা। তার পিতাও একজন সংস্কৃত পণ্ডিত ছিলেন।
শ্রীধর দুটি বিখ্যাত গবেষণামূলক বই লেখেন যথা "ত্রিশতিকা" ("পাটীগণিতসার" নামেও পরিচিত) এবং পাটীগণিত । তার প্রধান কাজ পাটীগণিতসার কে ‘ত্রিশতিকা’ বলা হয় কারণ এই বইটিতে তিন শত শ্লোক আছে। এই বইটিতে সংখ্যা গণনা, পরিমাপ, প্রকৃত সংখ্যা, শূন্য, গুণন, ভাগ, বর্গ, ঘন, ভগ্নাংশ, তিন-এর নিয়ম (রুল অফ থ্রি), সুদকষা, অংশিদারিত্বের ব্যবসায়, ক্ষেত্রফল ও আয়তন নির্ণয় সহ গণিতের বিভিন্ন তাত্তিক ও প্রায়োগিক বিষয় আলোচনা করা হয়েছে।
ধারণা করা হয় তিনি অন্তত আরও তিনটি কাজ করেন যেগুলোর নাম ‘বীজগণিত’, ‘নবশতি’ এবং ‘বরাহপতি’। দ্বিতীয় ভাস্কর (১১৫০ সালের কাছাকাছি) , মাক্কিভট্টের (১৩৭৭সালের কাছাকাছি) এবং রাঘবভট্টের (১৪৯৩ সালে) লেখা থেকে এই তথ্য পাওয়া যায়।
• তিনি ‘শূন্য’ (০) সম্পর্কিত ব্যখ্যা প্রদান করেন। তিনি বর্ণনা করেন যে, “যদি কোন সংখ্যার সাথে শূন্য যোগ করা হয় তাহলে যোগফল ওই সংখ্যার সমান থাকবে; যদি কোন সংখ্যা থেকে শূন্য বিয়োগ করা হয় তাহলেও ওই সংখ্যার কোন পরিবর্তন হবে না; যদি কোন সংখ্যাকে শূন্য গুণ করা হয় তাহলে তার ফলাফল শূন্য হবে।” কোন সংখ্যাকে শূন্য দিয়ে ভাগ করলে কি হবে সে সম্পর্কে তিনি কিছু বলেননি।
• ভগ্নাংশের ভাগের ক্ষেত্রে তিনি লক্ষ্য করেন ভাজকের সাথে সাথে ভগ্নাংশটিও বৃদ্ধি পেতে থাকে। এজন্য শ্রীধর আচার্য কোন ভগ্নাংশকে ভাগ প্রসঙ্গে ভাজকের অন্যোন্যক দ্বারা গুণ করার প্রণালী বাৎলে দিয়েছেন।
• তিনি বীজগণিত ও পাটিগণিতের ব্যবহারিক দিক নিয়ে আলোচনা করেন।
• গণিতের ইতিহাসে দ্বিঘাতসহ সমীকরণ সমাধানে তিনি প্রথম কয়েকজন ব্যক্তির মধ্যে একজন।
• তিনি দ্বিঘাত সমীকরণ সমাধানে নীচের গাণিতিক সূত্রটি প্রতিপাদন করেনঃ 
formula_1
এটি "শ্রীধর আচার্যের সমীকরণ" নামে পরিচিত। দ্বিঘাত সমীকরণের মাত্রা নির্ণয়ের এই সূত্রটি ‘শ্রীধর আচার্যের উপপাদ্য’ নামেও প্রচলিত।
চামারা কাপুগেদারা
চামারা কান্তা কাপুগেদারা (; জন্ম ২৪ ফেব্রুয়ারি ১৯৮৭ ) একজন শ্রীলঙ্কান ক্রিকেটার
কাপুগেদারা শ্রীলঙ্কা এ দলের হয়ে প্রথম শ্রেণীর ক্রিকেটে অভিষেক ঘটান। ঘরোয়া ক্রিকেটে তিনি কলম্বো ক্রিকেট ক্লাব-এর হয়ে খেলেন।
অগ্র মস্তিষ্ক
মেরুদণ্ডী প্রাণীদের মস্তিষ্কে,অগ্র মস্তিষ্ক বা "প্রসেনসেফালন" মস্তিষ্কের সবচেয়ে সামনের অংশ।অগ্র মস্তিষ্ক,মধ্য মস্তিষ্ক ও পশ্চাৎ মস্তিষ্ক ভ্রূণীয় কেন্দ্রীয় স্নায়ু তন্ত্র এর অংশ।এটি শরীরের তাপমাত্রা,প্রজনন,খাওয়া,ঘুম ইত্যাদি নিয়ন্ত্রণ করে।
এর দুটি অংশ। আন্তরমস্তিষ্ক (থ্যালামাস,অধিথ্যালামাস, সাবথ্যালামাস, মেটাথ্যালামাস অবথ্যালামাস ও প্রিটেকটাম) এবং টেলেনসেফালন(সেরেব্রাম)। সেরেব্রাম সেরেব্রাল কর্টেক্স ও বেসাল গ্যাংলিয়া নিয়ে গঠিত।
জরায়ুতে অবস্থানের ৮ম সপ্তাহে অগ্র মস্তিষ্ক ডান ও বাম সেরেব্রাল হেমিস্ফিয়ারে বিভক্ত হয়।
অগ্রমস্তিষ্ক ৩ভাগে বিভক্ত ৷ যথা:সেরেব্রাম,থ্যালামাস ও হাইপোথ্যালামাস ৷
মধ্য মস্তিষ্ক
মধ্য মস্তিষ্ক বা মেসেনসেফালন (গ্রীক mesos, "মধ্য", ও enkephalos, "মস্তিষ্ক") কেন্দ্রীয় স্নায়ু তন্ত্র এর অংশ যা দর্শন,শ্রবণ,সঞ্চালন,নিদ্রা/জেগে উঠা,তাপমাত্রা নিয়ন্ত্রণ ইত্যাদির সাথে সম্পর্কিত।
দর্শন ও শ্রবণ নিমন্ত্রণ করা। চোখের বিচলন এবং আলোক প্রতিবর্ত নিমন্ত্রণ করা।
জাহ্নবী গোস্বামী
জাহ্নবী গোস্বামী () এইডস রোগের বিষয়ে সজাগতা সৃষ্টি করতে গুরুত্বপূর্ন ভূমিকা বহনকারী অসমের একজন সমাজকর্মী মহিলা। এইডস রোগে আক্রান্ত ঘোষনা করা তিনিই উত্তর-পূর্বাঞ্চলের প্রথম মহিলা। ১৯৯৬ সনে তাঁর দেহে এইডস রোগ ধরা পরার পর পনের বৎসর জুড়ে তিনি এইডস মুক্ত সমাজ গঢ়ে তুলার চেষ্টা করেন। ২০০২ সনে তিনি অসমে এইডস রোগে আক্রান্ত ব্যক্তিদের জীবন ধারনের মান উন্নত করার উদ্দেশ্যে দা অসম নেটওয়ার্ক অফ পজেটিভ গঠন করেন। 
১৯৭৬ সনে অসমের নগাঁও জেলার কামপুর নামক স্থানে জাহ্নবী গোস্বামীর জন্ম হয়। চারজন ভাই-বোনের মধ্যে তিনি ছিলেন জেষ্ঠ। সপ্তম শ্রেনীতে অধ্যয়ন করার সময় তাঁর পিতৃবিয়োগ হয়। ১৯৯৪ সনে মাত্র ১৮ বৎসরে গুয়াহাটির পংকজ শর্মা নামক একজন ব্যবসায়ীর সহিত তাঁর বিবাহ হয়। ১৯৯৫ সনে তাঁদের কন্যা সন্তান কস্তুরিকার তিন মাস সময়ে পংকজ শর্মার অকস্মাৎ মৃত্যু হয়। জাহ্নবি গোস্বামীর শ্বশুর তাঁকে ঘর থেকে বের করে দেন। তিনি খালি হাতে নগাঁও ফিরে আসেন। 
গুয়াহাটি চিকিৎসা মহাবিদ্যালয়ে ভর্ত্তি করার পর তাঁর দেহে এইডস রোগ ধরা পরে। তাঁর পুত্রী কস্তুরিকাও এই রোগে আক্রান্ত বলে চিকিৎসকেরা ঘোষনা করেন। তখন এই কথা স্পষ্ট হয় যে তাঁর স্বামী এই রোগে ভুগে মৃত্যুবরন করেছেন ও তাঁর পরিবারের সদস্যেরা কথাটি গোপন রেখেছিলেন। মৃত্যু আসন্ন জেনেও তিনি নিজ গৃহ কামপুরে এসে উচ্চ শিক্ষা গ্রহনের সংকল্প নেন। তাঁর দীর্ঘ প্রেচেষ্টার ফলে ১৯৯৭ সনে ন্যায়ালয় থেকে ঘোষনা করা হয় যে এইডস আক্রান্ত রোগীদের সহিত কোন ভেদভাব করা হবেনা ও সাধারণ রোগীর ন্যায় তাঁদের সমান সুবিধা প্রদান করা হবে। কন্যার মৃত্যুর পর তিনি এইডসের বিরুদ্ধে সজাগতা সৃষ্টি করাকে জীবনের পথ রুপে বেছে নেন। ১৯৯৮ সনে তিনি নিজেকে এইডস আক্রান্ত বলে ঘোষনা করেন। 
১৯৯৯ সনে জাহ্নবী গোস্বামী গুয়াহাটিতে অসম রাজ্যিক এইডস নিয়ন্ত্রন সমিতি যোগদান করেন। লোকের ঘৃনার জন্য তিনি বাসস্থান খুঁজে পেতে অসুবিধার সন্মুখীন হন। কিছুদিন সমিতি ব্যবস্থা করা রুমে বাস করার পর ২০০৩ সনে অসম সরকার তাঁকে গৃহ প্রদান করেন। এই ধরনের বৈষম্যের তিনি ২০০৬ সনে অসম বিধান সভার নির্বাচন থেকে তিনি অবতীর্ণ হন। ২০০২ সনে অসমের অন্যান্য এইডস আক্রান্ত ব্যক্তিদের সহিত একত্রিত হয়ে Assam Network of Positive People" (ANP+) গঠন করেন। এর উদ্দেশ্য ছিল এইডস আক্রান্ত ব্যক্তিদের সক্ষমতা বৃদ্ধি করা ও তাঁদের সমাজে উচিত স্থান দেওয়া। সংগঠনটি একটি পরামর্শ কেন্দ্র স্থাপন করে যেখানে ঔষধ ও স্বাস্থ্য পরিক্ষার সুবিধা দেওয়া হয়। ২০০৯ সনে তিনি Assam Network of Positive People" (ANP+)-এর সভানেত্রী নির্বাচিত হন। সংগঠনটি সমাজ থেকে এইডস আক্রান্ত ব্যক্তিদের প্রতি ভয়, ঘৃনা ও বৈষম্যভাব দূর করতে যথেষ্ট ভূমিকা পালন করে আসছে। অসম রাজ্যিক এইডস নিয়ন্ত্রন সমিতির একজন মূল সদস্যরুপে তিনি চিকিৎসক, নার্স ও পারামেডিকেল কর্মীদের প্রশিক্ষন প্রদানে অব্যহত আছেন। তদুপরি তিনি সমগ্র দেশজুড়ে কথোপকথন,আলোচনা চক্র, বক্তৃতা ইত্যাদিতে অংশগ্রহন করে এইডস রোগের প্রতি সজাগতা বৃদ্ধি করতে যথেষ্ট অবদান রেখেছেন।
তাহের আলী
অনারারি ক্যাপ্টেন তাহের আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
গোলাপগঞ্জ উপজেলার ফুলবাড়ী ইউনিয়নের মাইজভাগ গ্রামে ১৯৪৫ সালে জন্মগ্রহণ করেন অনারারি ক্যাপ্টেন তাহের আলী (বীর বিক্রম)। তাঁর পিতা মরহুম মোঃ শেখ আবরু মিয়া ও মাতা হুছনে আরা বেগম।
অনারারি ক্যাপ্টেন তাহের আলী ১৯৬৩ সালে তৎকালীন পাকিস্তান সেনাবাহিনীর ইস্ট বেঙ্গল রেজিমেন্টে যোগদান করেন। ১৯৬৫ সালে পাক-ভারত যুদ্ধে তিনি অংশগ্রহণ করেন। তৎকালীন পাকিস্তান সেনাবাহিনীর পক্ষ থেকে ১৯৭১ সাল পর্যন্ত গুরুত্বপূর্ণ অবদানের জন্য তিনি ১০টি পদকে ভূষিত হন।
১৯৭১ সালে মুক্তিযুদ্ধ চলাকালে তাহের আলী ১নং সেক্টরের অধীনে ৮ম ইস্ট বেঙ্গল রেজিমেন্টে একজন হাবিলদার হিসেবে মুক্তিযুদ্ধে অংশ নেন। অনারারি ক্যাপ্টেন তাহের আলী (বীর বিক্রম) ১৯৭১ সালের এপ্রিল মাসে তৎকালীন মেজর মীর শওকত আলীর নেতৃত্বে ক্যাপ্টেন খালেকুজ্জামান চৌধুরী, শহীদ ক্যাপ্টেন আপ্তাব কাদের, ক্যাপ্টেন মাফুজ আহমদ, সুবেদার আব্দুল মোতালেব ও নায়েক সুবেদার খয়রুল আলমসহ প্রায় ৩‘শ সৈনিকের সাথে মুক্তিযুদ্ধের রণাঙ্গনে ঝাঁপিয়ে পড়েন। তিনি মহালছড়ি, বাঘছড়ি, বুড়িঘাটসহ পার্বত্য রাঙ্গামাটির বিভিন্ন রণাঙ্গনে সম্মুখ যুদ্ধে অংশ নেন।
অনারারি ক্যাপ্টেন তাহের আলী মুক্তিযুদ্ধে বিশেষ অবদানের জন্য ১৯৭৩ সালে ‘বীর বিক্রম’ উপাধিতে ভূষিত হন।
গুপী বাঘা ফিরে এলো
গুপী বাঘা ফিরে এলো () (১৯৯২) গুপী গাইন বাঘা বাইন সিরিজের তৃতীয় ছবি, সত্যজিত রায়ের লেখা এবং সন্দীপ রায় পরিচালিত। হীরক রাজার দেশে মুক্তির ১১ বছর এই ছবিটি মুক্তি পায়। এটি গুপী গাইন বাঘা বাইন সিরিজের তৃতীয় এবং শেষ চলচ্চিত্র।
গুপী বাইন বাঘা বাইন শুন্ডী রাজ্য শাসন আর রাজকীয় বিলাসিতায় বিষণ্ণ হয়ে পড়ল। তারা তাদের পুরাতন আভিযানে বেড়িয়ে পড়তে চাইল কিন্ত অনেক বয়স হয়ে গেছে। নতুন অভিজ্ঞতার জন্য তারা রাজ্য ট্যাগ করল। অবশেষে তারা আনন্দগড় রাজ্যে পৌছালো এবং তাদের বাদ্যযন্ত্রের ক্ষমতা দিয়ে রাজার মন জয় করল। বিচারকক্ষে তারা ব্রহ্মানন্দ আচার্য্যের সাথে দেখা হল, যে তাদের আনন্দগড় দুর্গে আমন্ত্রন জানিয়েছিল। যখন তারা তার ঐ জায়গায় যান, তখন আচার্য্য তাদেরকে অলৌকিক ক্ষমতা (ভূত রাজা থেকে প্রাপ্ত) ব্যবহার করে, তাদের তিনটি মূল্যবান পাথর চুরি করার প্রস্তাব দেন, বিনিময়ে তাদের বয়স ২০ বছর কমিয়ে দিবেন।
যাইহোক, তাদের স্বপ্নে ভুতের রাজার আগমন ঘটে এবং অবিচার বন্ধ করার উপদেশ দেয়। তারা তার কাছে ক্ষমাপ্রার্থী হন এবং নিজ নিজ মালিকদের পাথর ফিরিয়ে দেন। ব্রহ্মানন্দ আচার্য, অপরিমেয় ক্ষমতা অর্জন করেছে, যখন তারা আদালতের সামনে গাওয়ার সময় আচার্য নিস্পন্দ ছিলেন। কিন্তু, বিরল ও মূল্যবান পাথরের লোভে তাকে অমরত্ব দেওয়া হয়না। এটা ভবিষ্যদ্বাণী করা হয়েছিল যে, বিক্রম নামে ১২ বছরের ছেলে, ঐশ্বরিক ক্ষমতা বলে তাকে পরাজিত করবে। তার মৃত্যু প্রতিরোধ করার জন্য, আচার্য আনন্দগড়ের ১২ বছর বয়সী বিক্রম নামের সকল ছেলেদের তার সৈন্যরা অপহরণ করত। তিনি বাচ্চাদের সম্মোহিত ও দাস বানায়ে রাখতেন। শেষ পর্যন্ত, গুপী ও বাঘা কানু নামে এক ছেলে খুজে বের করল, পূর্বে যার নাম বিক্রম ছিল। সে ১২ বছর বয়সে ঐশ্বরিক ক্ষমতা প্রাপ্ত হয়েছিল। সে, গুপী ও বাঘা আনন্দগড় দুর্গের দিকে যায়। যখন বিক্রম দুর্গ প্রবেশ করে এবং আচার্যের কাছে যায় তখন আচার্য মাটির তলদেশে ডুবে ছিল যার অর্থ আচার্য তিনি ধ্বংস হয়েছে। তাঁর মূল্যবান পাথর উধাও হয়ে যায়।
ইয়ামিন চৌধুরী
ইয়ামিন চৌধুরী (জন্ম: ১৯৪৯ - মৃত্যু: ২৩ জানুয়ারি ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
ইয়ামিন চৌধুরী গোলাপগঞ্জ উপজেলার রণকেলী গ্রামে ১৯৪৯ সালে জন্মগ্রহণ করেন। তাঁর পিতা আব্দুল হামিদ চৌধুরী।
১৯৭১ সালে দেশ স্বাধীনের যুদ্ধের দামামা বেজে উঠেলে তিনি ঐ যুদ্ধে অংশ নিতে ভারতে চলে যান এবং সেখানে ট্রেনিং নিয়ে ৫নং সেক্টরের অধীনে ৩নং সাবসেক্টরে যোগদান করেন। এসময় সেক্টর কমান্ডারের দায়িত্বে ছিলেন লে. জেনারেল মীর শওকত আলী। ১৯৭১ সালের জুন মাসে তেলীখাল ও বাদাঘাটে যুদ্ধে অসমসাহসিক বীরত্বে হানাদার বাহিনীর প্লেন ক্রাশ করে এবং হাদারপার নামক স্থানে যাওয়ার পর ডান হাতে গুলিবিদ্ধ হন। স্বাধীনতা যুদ্ধের পর দেশ গঠনে তিনি গুরুত্বপূর্ণ অবদান রাখেন। মুক্তিযুদ্ধে বিশেষ অবদানের জন্য তিনি বীর প্রতীক উপাধিতে ভূষিত হন।
ইয়ামীন চৌধুরী সিলেট জেলা মুক্তিযোদ্ধা সংসদের প্রতিষ্ঠাতা সদস্য ও দীর্র্ঘ ৮ বছর সংসদের কমান্ডারের দায়িত্ব পালন করেন।
ইয়ামীন চৌধুরী ১৯৯৫ সালের ২৩ জানুয়ারি মৃত্যুবরণ করেন। তাঁর স্মৃতি রক্ষার্থে সিলেট সিটি কর্পোরেশন এলাকার চৌহাট্টা থেকে রিকাবীবাজার কাজলশাহ সড়কটি তাঁর নামকরণ করা হয়।
ফকরুদ্দিন আহমেদ চৌধুরী
ফকরুদ্দিন আহমেদ চৌধুরী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
গোলাপগঞ্জ উপজেলার ফুলবাড়ী গ্রামে ১৯৪৫ সালে জন্মগ্রহণ করেন। তাঁর পিতা মরহুম বুরহান উদ্দিন ও মাতা ছায়বা খাতুন চৌধুরী।
১৯৭১ সালে মহান মুক্তিযুদ্ধের ডাক আসলে জিএন ফখরুদ্দীন চৌধুরী (বীর প্রতীক) মার্চ মাসের শেষ দিকে কালের হাটের বন বিভাগে অস্ত্র নিয়ে ও তাদের সহযোগিতায় পাক হানাদার বাহিনীর বিরুদ্ধে রুখে দাড়ান। পরবর্তীতে নিজ বাড়ীতে ৩/৪দিন অবস্থান করে ট্রেনিং প্রশিক্ষণ নিতে ভারতের ডাউকি ও শিলং-এর মধ্যবর্তী ইকো-১ ট্রেনিং সেন্টারে ক্যাপ্টেন বিএন রাও-এর তত্ত্বাবধানে ১০২ জনের সাথে তিনি প্রশিক্ষণ গ্রহণ করেন। তারা বালাটে অবস্থান গ্রহণ করে ৫নং সেক্টরের বিভিন্ন এলাকায় পাকবাহিনীর উপর ঝাঁপিয়ে পড়েন।
১৯৭১ সালের জুন মাসের একদিন ফখরুদ্দীন ও একদল মুক্তিযোদ্ধা প্রশিক্ষণ শেষ করে নৌকা করে জলপথে তাঁদের প্রথম অপারেশনে রওনা হন। মাঝপথে রাত আনুমানিক সাড়ে তিনটা নাগাদ হঠাৎ মাঝি ভয় পেয়ে নৌকা থেকে জলে ঝাঁপ দিয়ে পালিয়ে যায়। তখন এসময় মাঝিবিহীন অবস্থায় নিজেরাই কোনোরকমে নৌকা বেয়ে পশ্চাদাপসরণ করেন। এভাবে তাঁদের প্রথম অপারেশন ব্যর্থ হয়ে যায়। প্রথম অরপারেশন ব্যর্থ হলেও পরে (জুন মাসের শেষ দিক থেকে সেপ্টেম্বর মাস) তাঁরা বেশ কয়েকটি অপারশেন পরিচালনা করেন। এসব অপারেশনে ফখরুদ্দীন চৌধুরী যথেষ্ট দক্ষতা ও সাহসের পরিচয় দেন। একটি অপারেশনে তাঁরা কিছুটা বিপর্যয়ের মধ্যে পড়েন। তেলিখাল অপারেশনে পাকিস্তানী সেনাবাহিনীর পাল্টা আক্রমণে তাঁদের দলের কয়েকজন শহীদ ও বেশ কজন আহত হন। সেপ্টেম্বর পর্যন্ত ফখরুদ্দীন চৌধুরীর নেতৃত্বে মুক্তিযোদ্ধারা অ্যামবুশ, ডিমোলিশন ও আকস্মিক আক্রমণ চালিয়ে পাকিস্তানীদের মানসিকভাবে বিপর্যস্ত করে ফেলেন। এরপর ফখরুদ্দীন চৌধুরীর নেতৃত্বাধীন দলকে সংযুক্ত করা হয় নিয়মিত মুক্তিবাহিনীর তৃতীয় ইস্ট বেঙ্গল ডেল্টা কোম্পানির সঙ্গে। জিএম ফখরুদ্দীন চৌধুরী ১৯৭১ সালে সেনাবাহিনীর কমিশন লাভ করলেও স্বাধীনতা যুদ্ধে তাঁর একটি ক্ষতিগ্রস্থ হওয়ায় সেনাবাহিনীতে যোগ দিতে পারেননি।
মুক্তিযুদ্ধে অবদানের জন্য ১৯৭৩ সালের ১৫ ডিসেম্বর তৎকালীন সরকারের গ্রেজেট নোটিফিকেশনের মাধ্যমে তাঁকে ‘বীর প্রতীক’ খেতাবে ভূষিত করা হয়।
রুফস পোলক
রুফস পোলক (; জন্ম: ১৯৮০) একজন অর্থনীতিবিদ এবং ওপেন নলেজ ফাউন্ডেশনের সহ প্রতিষ্ঠাতা। তিনি একজন শাটলওয়ার্থ ফাউন্ডেশন ফেলো, কেমব্রিজ বিশ্ববিদ্যালয়ের সেন্টার ফর ইন্টেলকচুয়াল প্রপার্টি এ্যন্ড ইনফরমেশন ল-এর সহযোগী এবং এবং ওপেন নলেজ ফাউন্ডেশনের পরিচালক যা তিনি ২০০৪ সালে প্রতিষ্ঠা করেন।
২০০৭ এবং ২০০৮ সালে, অপটিমাল কপিরাইট মেয়াদ সংক্রান্ত দুটি বিতর্কিত কাগজপত্র প্রকাশ করেন, যেখানে তিনি একটি অর্থনৈতিক মডেলের উপর ভিত্তি করে প্রস্তাব রাখেন।
তিনি কেমব্রিজের ইমানুয়েল কলেজ, থেকে অর্থনীতিতে তৃণভূমি গবেষণা ফেলোশিপ নির্বাচিত হয়েছেন।
২০০৯ সালে, তিনি ওয়েব উদ্ভাবক টিম বার্নার্স-লি সহোযোগে র ডেটা নাও মেমে শুরু করেন।
বাংলাদেশ প্রগতি লেখক সংঘ
বাংলাদেশ প্রগতি লেখক সংঘ বাংলাদেশের লেখক সাহিত্যিকদের নিয়ে গঠিত একটি সংগঠন।
ফ্যাসিস্ট বর্বরতার বিরুদ্ধে ঐক্যবদ্ধ সংগ্রাম গড়ে তুলতে ১৯৩৫ সালের ২১জুন প্যারিসে অনুষিঠত হয় শিল্পী, সহিত্যিক ও বুদ্ধিজীবদের প্রথম আন্তর্জাতিক সম্মেলন (World Congress of Writers for the Defence of Culture)।
১৯৩৬ সালে ভারতবর্ষের প্রগতিশীল শিল্পী-সাহিত্যিকরা সমবেত হন পৃথিবীব্যাপী ফ্যাসিবাদী আগ্রাসনের বিরুদ্ধে লেখকদের সংঘটিত হওয়ার প্রযোজন থেকে। গঠন করলেন ‘নিখিল ভারত প্রগতি লেখক সংঘ’। ১৯৩৯ সালে ঢাকা জেলা প্রগতি লেখক সংঘের একটি সাংগঠনিক কমিটি গঠিত হয়। এই কমিটিতে সদস্য হিসেবে রণেশ দাশগুপ্ত, সোমেন চন্দ, কিরণশঙ্কর সেনগুপ্ত, অমৃতকৃমার দত্ত, জ্যোতির্ময় সেনগুপ্ত, সতীশচন্দ্র পাকড়াশী প্রমুখ।
১৯৩৭ এ কলকাতা থেকে নিখিল বঙ্গ প্রগতি লেখক সংঘের উদ্যোগে প্রকাশিত হয় ‘প্রগতি’ নামে একটি সংকলন গ্রন্থ। সেই উদ্যোগের পরিনতিতে ১৯৪০-এর শেষ দিকে প্রকাশিত হয় ‘ক্রান্তি’ প্রথম খন্ড।
৮ আগষ্ট ২০১৪ এ বাংলাদেশ প্রগতি লেখক সংঘের প্রথম জাতীয় সম্মেলন অনুষ্ঠিত হয়েছে। কমিটির সভাপতি নির্বাচিত হয়েছেন বরেণ্য কথা সাহিত্যিক হাসান আজিজুল হক এবং সাধারণ সম্পাদক হয়েছেন নাট্যকার ড. রতন সিদ্দিকী। এছাড়া কার্যকরী সভাপতি হয়েছেন কবি গোলাম কিবরিয়া পিনু।
দ্বিতীয় জাতীয় সম্মেলন ২০১৭ সালে গোলাম কিবরিয়া পিনু সভাপতি ও কবি সাখাওয়াত টিপু সাধারন সম্পাদক নির্বাচিত হন।
এস্পারেন্জা স্পলডিং
এস্পারেন্জা স্পলডিং (, জন্ম: অক্টোবর ১৮, ১৯৮৪) একজন আমেরিকান জ্যাজ বেসবাদক, সেল্লোবাদক এবং গায়ক।
তিনি চারটি গ্র্যামি পুরস্কার জিতেছেন, যার মধ্যে রয়েছে প্রথম জ্যাজ শিল্পী হিসেবে ৫৩ তম গ্র্যামি পুরস্কারে শ্রেষ্ঠ নতুন শিল্পীর জন্য গ্র্যামি পুরস্কার।
বাংলাদেশের সর্বাধিক ব্যবসাসফল চলচ্চিত্রসমূহের তালিকা
বাংলাদেশী চলচ্চিত্র শিল্প ঢালিউড নামে জনপ্রিয়ভাবে পরিচিত। এটি বিশ্বের ১১তম বৃহত্তম চলচ্চিত্র উত্পাদন কেন্দ্র। ঢাকার নবাব পরিবার বাংলাদেশে (তখনের পূর্ব পাকিস্তান) প্রথম চলচ্চিত্র প্রযোজনা করে। সর্বপ্রথম বাংলা চলচ্চিত্রের ছিল "সুকুমারী" (১৯২৮) আর তার পর "দ্যা লাস্ট কিস" (১৯৩১)। কিন্তু সর্বপ্রথম পূর্ণদৈর্ঘ্য চলচ্চিত্র নির্মিত হয় ১৯৫৬ সালে "মুখ ও মুখোশ"। স্বাধীনতার আগে ৬৬-৬৭ থেকেই ভালো সিনেমা নির্মাণ শুরু হয় এবং ১৯৭৩-১৯৮৩ সময়টা বাংলাদেশী চলচ্চিত্রের স্বর্ণযুগ ছিল। এর পর নব্বইয়ের দশকের শুরু অবধি ব্যবসা কিছুটা দমে গেলেও অনেক ভালমানের সিনেমা নির্মাণ হয়েছে। বাংলাদেশের সবচেয়ে ব্যবসাসফল ছবি চারটি হল।
১* "বীর পুরুষ" (১৯৮৮)|মাসুদ পারভেজ পরিচালিত ছবিটি গত ৩০ বছরের রেকর্ড ভংগ করে ১১ কোটি টাকা আয় করে।
২* "বেদের মেয়ে জোসনা" (১৯৮৯)। তোজাম্মেল হক বকুল পরিচালিত ফোক-ফ্যান্টাসিধর্মী চলচ্চিত্রটি মুক্তি পায় এবং ১২ কোটি টাকা আয় করে। এই ছবিটি সর্বকালের সেরা ব্যাবসা সফল ছবি হিসাবে ইতিহাস হয়ে আছে।
৩* " সম্পর্ক "(১৯৯২)।ফজলে হক পরিচালিত পারিবারিক একশান ধর্মী বিগ বাজেটের তারকাসমৃদ্ধ ছবিটি ১০ কোটির মত ব্যাবসা করে।টানা ১২০ সপ্তাহ বক্স অফিস কাপিয়েছিল।
৪* "ভন্ড "(১৯৯৮) সালে ভন্ড ছবিটি মুক্তির সাথে সাথে ৭ কোটি টাকা আয় করে। সর্বসাকুল্য ভন্ড র আয় হবে ১০ কোটি টাকার উপর।এছাড়া এই দশকে বিপ্লব,রুবেলআমার নাম,লৌহমানব,উত্থানপতন,চাদনী,কেয়ামত থেকেকেয়ামত,বিশ্বপ্রেমিক,অগ্নীসন্তান,সপ্নের টিকানা,কালিয়া,ডন,সত্যেরমৃত্যুনেই, কুলি,শান্তকেনমাস্তান এবং ২০০১ সালে'বিচ্চু বাহিনী'ছবিটি ও সর্বসাকুল্য ৮ কোটি টাকা আয় করে। উল্লেখিত ছবিগুলা সেরা ব্যাবসা সফল ছবির তালিকায় স্থান পাবার যোগ্যতা রাখা ইতিহাস সৃষ্টি কারী ছবি।তারপর ২০০০-২০০৭ বাংলাদেশের চলচ্চিত্রের সবচেয়ে খারাপ সময় ছিল। কিন্তু ২০০৮সালের পর বাংলাদেশী ছবির উন্নতি আবার লক্ষ্য করা যাচ্ছে। এই সময়ে এসে প্রিয়া আমার প্রিয়া, মনের মাঝে তুমি ও "মনপুরা" (২০০৯) ছাড়াও "অগ্নি" (২০১৪), "আয়নাবাজি" (২০১৬), "শিকারি" (২০১৬) ও "ঢাকা অ্যাটাক" (২০১৭), "নবাব" (২০১৭) ভালো ব্যবসা করেছে।
গ
নিম্নে সর্বকালের সেরা ব্যবসাসফল বাংলাদেশী চলচ্চিত্রের তালিকা দেওয়া হলঃ
বিঃদ্রঃ- তালিকাটি অসম্পূর্ণ, প্রয়োজনীয় তথ্যের অভাবে সকল বছরের সর্বাধিক ব্যবসাসফল চলচ্চিত্র এখানে অন্তর্ভুক্ত করা সম্ভব হয় নি.
নিচে ঢালিউডে ১০ কোটি টাকার বেশি ব্যবসা করেছে এমন চলচ্চিত্রের তালিকা দেওয়া হলঃ
সপ্তাহের সর্বাধিক আয়
তপেন চট্টোপাধ্যায়
তপেন চট্টোপাধ্যায় (১৯৩৭ - ২৪ মে, ২০১০) একজন ভারতীয় বাঙালি অভিনেতা। তিনি সত্যজিত রায়ের অনেক চলচ্চিত্রে অভিনয় করেন, বিশেষত গুপী গাইন বাঘা বাইন-এর (১৯৬৮) গুপী গাইনে'র চরিত্রে এবং পরবর্তী সিকোয়েলে হীরক রাজার দেশে (১৯৮০) এবং গুপী বাঘা ফিরে এলো (১৯৯১)তে। তপেন চ্যাটার্জি ৭২ বছর বয়সে ২৪ মে, ২০১০ মারা যান। তিনি ফুসফুসের রোগে ভুগছিলেন।
যোগ্যতাসম্পন্ন প্রকৌশলী হিসাবে তিনি রাজস্থানে চাকরি করতেন। পরবর্তীতে কলকাতা ফিরে আসেন এবং সত্যজিত রায় কর্তৃক পুনরুজ্জীবিত বাংলা পত্রিকা সন্দেশে যোগদান করেন। তিনি শিশু পত্রিকা সন্দেশের বিজ্ঞাপন বিভাগে তার কর্মজীবন শুরু করেন। সত্যজিত রায় তাকে মহানগর চলচ্চিত্রে অভিনয় করান এবং তারপর গুপী গাইন বাঘা বাইন চলচ্চিত্রে "গুপী গাইন" চরিত্রে। অনুপ ঘোষালের কন্ঠে আহা কি আনন্দ আকাশে বাতাসে গানটির জন্য তিনি এবং রবি ঘোষ বাঙালি চলচ্চিত্র প্রেমীদের হৃদয় স্পর্শ করে থাকবেন চিরকাল।
ডিউই দশমাংশ শ্রেণীর তালিকা
ডিউই দশমাংশ শ্রেণীবিভাগ হলো দশটি শ্রেণীতে গঠিত গ্রন্থাগার শ্রেণীবিভাগের একটি পদ্ধতি, যার প্রতিটি বিভাগ দশটি ভাগে বিভক্ত। উদাহরণস্বরূপ, শ্রেণী ৬০০ ("প্রযুক্তি") অন্তর্ভুক্ত করে বিভাগ ৬৩০ ("কৃষি এবং সংক্রান্ত অন্যান্য প্রযুক্তির"), যা অধ্যায় ৬৩৬ ("পশুপালন") অন্তর্ভুক্ত করে।
রবীন বন্দ্যোপাধ্যায়
রবীন বন্দ্যোপাধ্যায় (; ) অসমের একজন প্রকৃতিপ্রেমী, চিত্রশিল্পী, ফটোগ্রাফার ও তথ্যচিত্র নির্মাতা ।
১৯০৮ সনের ১২ আগষ্ট তারিখে পশ্চিমবঙ্গ রাজ্যের রহমপুর নামক স্থানে রবীন বন্দ্যোপাধ্যায় জন্ম গ্রহণ করে। তিনি শান্তিনিকেতন থেকে প্রাথমিক শিক্ষা গ্রহন করেন। তারপর কলকাতা মেডিকেল কলেজে তিনি চিকিৎসাবিদ্যার অধ্যয়ন করেন। পরবর্ত্তী সময়ে ১৯৩৪ সনে লিভারপুল ও ১৯৩৬ সনে এডিনবার্গ-এ উচ্চ শিক্ষা গ্রহন করেন।
১৯৩৭ সনে লিভারপুলে রয়েল নেটিভে যোগদান করেন। ১৯৫২ সনে তিনি অসমের চা-বাগানে মূখ্য চিকিৎসক রুপে কর্মজীবন আরম্ভ করেন। এই সময়ে তিনি কাজিরাঙা জাতীয় উদ্যান ভ্রমনকালে অসমের জৈববৈচিত্রের প্রতি আকৃষ্ট হন ও গোলাঘাটে স্থায়ীভাবে বসবাস করার সিদ্ধান্ত নেন। তাঁর প্রথম তথ্যচিত্র কাজিরাঙা জাতীয় উদ্যানের পটভূমিতে নির্মিত হয়েছিল। ১৯৬১ সনে তথ্যচিত্রটি বার্লিনের টিভিতে প্রদর্শিত হয় । এই তথ্যচিত্রের জন্য তিনি আন্তঃরাষ্ট্রীয় পর্যায়ে তথ্যচিত্র নির্মাতারুপে সুখ্যাতি অর্জন করেন। পরবর্ত্তী সময়ে তিনি ৩২টি তথ্যচিত্র নির্মাণ করেন তারমধ্যে ১৪টি আন্তঃরাষ্ট্রীয় পর্যায়ে পুরষ্কার লাভ করতে সক্ষম হয়। 
রবীন বন্দ্যোপাধ্যায় আজীবন অবিবাহিত ছিলেন। তিনি সবারমধ্যে জনপ্রিয় ছিলেন ও ছোটরা তাঁকে আদরে রবীন খুড়া ডাকত। অসমীয়া ভাষায় খুড়া অর্থ কাকা। তিনি বিদ্যালয় ও চিকিৎসালয় স্থাপনের জন্য জমি দান করেছেন।কাজিরাঙা জাতীয় উদ্যান সংরক্ষনের উদ্দেশ্যে তিনি পরিকল্পনা গ্রহন করেন। এই পরিকল্পনা অনুযায়ী তিনি 'Kaziranga Wildlife Society' নামক একটি বেসরকারী সংগঠন স্থাপন করেন। বর্ত্তমান গোলাঘাটে স্থিত তাঁর বাসগৃহটি প্রকৃতপ্রেমীদের জন্য উল্লেখযোগ্য স্থান রুপে পরিগনিত হয়েছে। রবীন বন্দ্যোপাধ্যায় অঙ্কন করা চিত্র ও বিভিন্ন মূল্যবান সম্পদে পরিপূর্ন এই বাসগৃহটি বর্ত্তমান সংগ্রহালয়ে রুপান্তরিত করা হয়েছে। 
১৯৭১ সনে ভারত সরকার কর্তৃক পদ্মশ্রী পুরষ্কার লাভ করেন। ১৯৯১ সনে তিনি অসম কৃষি বিশ্ববিদ্যালয় থেকে সন্মানীয় ডক্টরেট ডিগ্রী লাভ করেন। পরবর্ত্তী সময়ে তিনি ডিব্রুগড় বিশ্ববিদ্যালয় থেকেও সন্মানীয় ডক্টরেট ডিগ্রী লাভ করেন। 
২০০৩ সনের ৬ আগষ্ট তারিখে নিজ বাসগৃহে রবীন বন্দ্যোপাধ্যায়ের মৃত্যু হয়। তাঁর একটি বিখ্যাত উক্তি হচ্ছে,""Think twice before kill an animal,think twice before you catch a butterfly,think you before you cut a tree, because it may be the last species of the world"."
রবীন বেনার্জী নির্মাণ করা ৩২ তথ্যচিত্রের নাম:
অস্থি মজ্জা
অস্থি মজ্জা, অস্থির ভিতরের নমনীয় টিস্যু।মানবদেহে দীর্ঘ অস্থির ঊর্ধ প্রান্তের অস্থি মজ্জা থেকে হেমাটোপয়েসিস প্রক্রিয়ার মাধ্যমে লোহিত রক্তকণিকা উৎপন্ন হয়।গড়ে মানুষের দেহভারের ৪% অস্থিমজ্জা ।৬৫ কেজি ওজনের মানুষের অস্থি মজ্জার পরিমাণ প্রায় ২.৬ কেজি।অস্থি মজ্জার রক্ত উৎপন্নকারী অংশ প্রতিদিন প্রায় ৫০০ বিলিওন রক্ত কোষ উৎপন্ন করে,যা দেহের সিস্টেমিক রক্তপ্রবাহে যায়। এটি লসিকা তন্ত্রের গুরুত্বপূর্ণ উপাদান যা লসিকা উৎপন্ন করে দেহের রোগ প্রতিরোধ করে।
অস্থি মজ্জা স্থানান্তরের (Bone Marrow Transplantation) মাধ্যমে কিছু রোগ যেমন ক্যান্সারের কিছু প্রকরণের চিকিৎসা করা হয়।
দুই ধরনের অস্থি মজ্জা- লাল অস্থি মজ্জা,যা রক্ত উৎপন্নকারি টিস্যু এবং হলুদ অস্থি মজ্জা,যা ফ্যাট কোষ দিয়ে গঠিত।লাল মজ্জা থেকে লোহিত রক্তকণিকা,অণুচক্রিকা এবং অধিকাংশ শ্বেত রক্তকণিকা উৎপন্ন হয়।জন্মের সময় সকল অস্থি মজ্জা লাল থাকে।বয়সের সাথে সাথে অধিকাংশ ফ্যাটের সাথে মিশ্রিত হয়ে হলুদ অস্থি মজ্জায় রূপান্তরিত হয়।লাল মজ্জা প্রধানত সমতল অস্থি যেমন শ্রোণী অস্থিচক্র,স্টার্নাম,মাথার খুলি,পর্শুকা,কশেরুকা,স্ক্যাপুলা ইত্যাদি এবং দীর্ঘ অস্থি যেমন ফিমার ও হিউমেরাস এর দুই প্রান্তে থাকে।হলুদ মজ্জা দীর্ঘ অস্থির মাঝামাঝিতে মেডুলারি গহ্বরে থাকে।অনেক রক্ত ক্ষরণ হলে শরীর হলুদ মজ্জাকে লাল মজ্জায় রূপান্তরিত করে রক্ত কণিকা উৎপাদনে সাহায্য করে।
স্বাভাবিক অস্থি মজ্জার গঠন অ্যাপ্লাস্টিক অ্যানিমিয়া,ক্যান্সার বা সংক্রমণ যেমন যক্ষ্মা দ্বারা পরিবর্তিত হতে পারে এবং রক্তকণিকা উৎপাদনকারী কোষের সংখ্যা কমে যায়।অস্থি মজ্জায় লিউকেমিয়াও হতে পারে। এর পাশাপাশি,কেমোথেরাপি বা রেডিয়েশন এর ফলে অস্থি মজ্জার অনেক কোষ মরে যায় এবং এর ফলে প্রতিরোধ ব্যবস্থা বা immune system কমে যায়।
অস্থি মজ্জা সম্পর্কিত রোগ নির্ণয় করতে অস্থি মজ্জা সংগ্রহ করতে হয়।
একটি প্রাণী থেকে বিশেষ প্রক্রিয়ার মাধ্যমে অন্য প্রাণীঅস্থিতে স্থানান্তর করা যায়।
উইকি (দ্ব্যর্থতা নিরসন)
উইকি (বা উইকি উইকি) একটি সহযোগীতামূলকভাবে সম্পাদনার মুক্ত ওয়েবসাইট।
উইকি বা উইকি উইকি অরও উল্লেখ করতে পারে:
নসটক
নসটক হচ্ছে সায়ানোব্যাকটেরিয়ার একটি গণ যা বিভিন্ন বাস্তুসংস্থানে দেখা যায়।
নসটক নামকরণ করেন Paracelsus। নসটক পাওয়া যায় মাটিতে, আর্দ্র পাথরে, বিভিন্ন জলাশয়ের তলদেশে ( মিঠা পানি এবং লবণাক্ত পানি উভয়েই) এবং কখনো কখনো সামুদ্রিক বাস্তুসংস্থানে। এরা বিভিন্ন উদ্ভিদের সাথে ( যেমন আবৃতবীজি "Gunnera" এবং bryophyte উদ্ভিদ hornwort) মিথোজীবী হিসেবে অবস্থান করে উদ্ভিদকে নাইট্রোজেন সরবরাহ করে।
নসটক হচ্ছে Hormogonales বর্গের অন্তর্গত Nostocaceae পরিবারের সদস্য। এর অন্তর্ভুক্ত প্রজাতিসমূহঃ
এদের সাধারণত মাটিতে খালি চোখে দেখা যায় না। কিন্তু বৃষ্টি হলে এদের জেলির মত থকথকে রূপে দেখা যায় এবং মানুষ ভুলবশত ধারণা করে এরা আকাশ থেকে পরেছে। তাই এদের কিছু সুপরিচিত নাম হচ্ছেঃ star jelly, troll’s butter, witch's butter এবং witch’s jelly।
নসটক এর প্রজাতিসমূহ খাদ্য হিসেবে সাধারণত এশিয়াতে ব্যবহার করা হয় এবং চাষাবাদ করা হয়। "N. flagelliforme" এবং "N. commune" কে চীন, জাপান এবং জাভায় ব্যবহার করা হয়। "N. commune" কে আন্দিজে ও ব্যবহার করা হয়। মধ্য এশিয়াতে ব্যবহার করা হয় "N. ellipsosporum"।
কুরুখ
কুরুখ (কুরুক্স, ওঁরাও বা উরাও নামেও পরিচিত, দেবনাগরী লিপিতেঃ कुड़ुख़) একটি দ্রাবিড় ভাষা। উড়িষ্যার ওরাও ও কিসান জাতী ও ভারতের পার্শ্ববর্তী অঞ্চল( বিহার, ঝাড়খন্ড, মধ্য প্রদেশ, ছত্রিশগড় এবং পশ্চিম বঙ্গ) এর প্রায় বিশ লক্ষ লোক, উত্তর বাংলাদেশের ৫০ হাজার লোক কুরুখ ভাষায় কথা বলে। কুরুখ ভাষার উপভাষা ধানগড় ভাষায় নেপাল এর ২৮,৬০০ এবং ভূটান এর ৫,০০০ লোক কথা বলে।
কুরুখ ভাষা দ্রাবিড় ভাষাগোষ্ঠীর উত্তর দ্রাবিড়ীয় ভাষাগোত্রের অন্তর্ভুক্ত। এটা সুরিয়া পাহাড়িয়া এবং কুমারভাগ পাহাড়িয়া ভাষার সাথে সম্পর্কযুক্ত। এবং এই দুই ভাষাকে প্রায়শই একত্রে মালতো বলে ডাকা হয়। কুরুখ ভাষা দেবনাগরী লিপিতে লেখা হয়। দেবনাগরী লিপিতে সংস্কৃত, হিন্দী, মারাঠী, নেপালী ভাষাসহ অন্যান্য ইন্দো-আর্য ভাষাসমূহ লেখা হয়। ড. নারায়ন ওঁরাও নামে একজন মেডিক্যাল ডাক্তার কুরুখ ভাষার জন্য তোলং লিপি উদ্ভাবন করেন। অনেক বই এবং সাময়িকী তোলং সিকি লিপিতে প্রকাশিত হয়েছে। ভারতের কুরুখ সাহিত্য সোসাইটি কুরুখ সাহিত্যের জন্য তোলং লিপি সম্প্রসারণে কাজ করছে।
কুরুখ ভাষার একাধিক নামে পরিচিত। বিভিন্ন এলাকার লোক একে কয়েকটি ভিন্ন ভিন্ন নামে ডাকে। উরাও, কুরুক্স, কুনরুখ, কুন্না, উরাং, মর্ভা, বিরহর ইত্যাদি। কুরুখ ভাষার দুইটি উপভাষা হচ্ছে ওঁরাও ও কিসান। এই দুই ভাষার মধ্য ৭৩ ভাগ শব্দের মিল খুঁজে পাওয়া যায়।
কুরুষ ভাষা উচ্চারণে মুখ এবং নাসারন্ধ্রের ব্যবহার বেশী।
দ্বিতীয় ভাস্কর
ভাস্কর (এছাড়াও ভাস্করাচার্য হিসেবে পরিচিত ("Bhāskara the teacher"), এবং দ্বিতীয় ভাস্কর-এর সাথে বিভ্রান্তি এড়ানোর জন্য প্রথম ভাস্কর) (১১১৪–১১৮৫), ছিলেন একজন ভারতীয় গনিতবিদ এবং জ্যোতির্বিজ্ঞানী। তিনি ভারতের বিজাপুরে (বর্তমানে কর্ণাটক) জন্ম গ্রহণ করেন।
ভাস্কর তাঁর জন্ম এবং প্রধান কাজের তারিখ সম্পর্কে আর্য মিটারের একটি পঙ্‌ক্তিতে বর্ণনা করেন:
এই থেকে ধারণা প্রকাশ পায় যে তিনি শক যুগের ১০৩৬ সালে (১১১৪ খ্রিষ্টাব্দ) জন্মগ্রহণ করেন। তিনি ৩৬ বছর বয়সে সিদ্ধান্ত শিরোমণি রচনা করেন। তিনি ৬৯ বছর বয়সে (১১৮৩ সালে) "Karana-kutūhala" নামক অন্য আরেকটি রচনা তৈরি করেন। তাঁর কাজসমূহে ব্রহ্মগুপ্ত, শ্রীধর, মহাবীর, পদ্মনাভ এবং অন্যান্য পূর্বসুরীদের প্রভাব দেখা যায়।
অনেকে তাকে ভাস্কর-I(৬০০-৬৮০ খ্রিস্টাব্দ)এর সাথে মিলিয়ে ফেলেন।এরা দুজন ভিন্ন মানুষ। তাদের জন্মও হয় দুটি ভিন্ন সময়ে। ভাস্কর-১ ছিলেন আর্যভট্টের প্রিয় ছাত্র।
ভাস্কর কর্ণাটকের বিজ্জবিড় শহরে বসবাস করতেন। এ শহরের নাম পরিবর্তন করে বিজাপুর রাখা হয় । শহরটি পশ্চিমঘাটে সহ্য পর্বতের কাছাকাছি। তাঁর বাবা দৈবজ্ঞচূড়ামণি মহেশ্বর উপাধ্যায়। এসব তথ্য জানা যায় একটা তামার ফলক থেকে। ফলকটি নাসিক থেকে সত্তর মাইল দূরে চালিস গাঁ নামে এক জায়গায় ভাউদাজি আবিস্কার করেন।ভস্করের পিতাও ছিলেন একজন প্রাজ্ঞ ব্যক্তি।
ভাস্করের সর্বশ্রেষ্ঠ রচনা 'সিদ্ধান্ত-শিরমণি'(১১৫০)। ছত্রিশ বছর বয়সে তিনি এই বই লিখেন। 'করণ কুহুতল' ও 'সর্বতোভদ্র' বই দুটিও তাঁর রচনা। 'সিদ্ধান্ত-শিরমণি' বইটিতে রয়েছে চারটি খণ্ড - লীলাবতী, বীজগণিত, গ্রহ গণিতাধ্যায় ও গোলধ্যায়। 
সিদ্ধান্ত শিরমনি বইয়ের একটি খণ্ডের নাম লীলাবতী। লীলাবতী খণ্ডটি নিয়ে একাধিক কাহিনী প্রচলিত রয়েছে। লীলাবতী ও বীজগণিত হচ্ছে গণিতের বই। লীলাবতী সম্ভবত ভাস্করের কন্যা ছিলেন।ধারনা করা হয় খুব অল্প বয়সে বিধবা হয়ে তিনি বাবার ঘরে চলে আসেন।ভাস্কর তাকে ধীরে ধীরে পাটিগণিত শেখান। তখনই তিনি বইটি লিখেন। মেয়ের নামে নাম দেন। আর এক মতে, ভাস্করের কোন মেয়ে ছিল না। তাঁর স্ত্রীর নাম ছিল লীলাবতী। তাঁর স্মরণে তিনি বইটির নাম দেন। তবে বইয়ের নানা জায়গায় এমন কিছু সম্বোধন আছে যে অনেকে ভাবছেন লীলাবতী এক কাল্পনিক নাম। কোথাও বলেছেন- 'অয়ি বালে লীলাবতী', কোথাও সখে, কান্তে, বৎসে বলে সম্বোধন করেছেন। লীলাবতী লেখার ধরণটা কথপকথন। কথা বলতে বলতে অঙ্ক শেখাচ্ছেন। লীলাবতী শব্দটির অর্থ গুণসম্পন্না।
'লীলাবতী'-তে ব্রহ্মগুপ্ত, শ্রীধর ও পদ্মনাভের নাম উল্লেখ আছে। শ্রীধর দ্বিঘাত সমীকরণের সমাধানের যে উপায় বার করেছিলেন । পদ্মনাভের বীজগনিতের কথা আমরা প্রথম ভাস্করের রচনা থেকে জানতে পারি।জ্যামিতিতে ভাস্করের অবদান উল্লেখযোগ্য।
যদি f(a)=f(b)=0 তাহলে, f’(x)=0 যখন a is less than x SPamp x is less than b
একে ডিফারেন্সিয়াল ক্যালকুলাস বলা হয়!
'ত্রিকোণমিতি'-তে সাইন, কোসাইন এসবের নানা ডিগ্রি কোণের প্রতিটির একটি নির্দিষ্ট মান থাকেে। এ সকল মানের জন্য একটি সারণি আছে।
এই সারনি তৈরির কাজটি করেছিলেন ভাস্কর। ভাস্কর ১ ডিগ্রি অন্তর অন্তর কোণের সাইন কোসাইন বের করেছিলেন।
তরলের পৃষ্ঠটান ধর্মে সম্পর্কে ভাস্কর আলোচনা করেছেন।
মহিলাদের ক্রিকেট
মহিলাদের ক্রিকেট দলগত ক্রীড়া হিসেবে পরিচিত ক্রিকেটের একধরনের পদ্ধতি। এতে শুধুমাত্র মহিলারাই খেলে থাকেন। রিডিং মার্কারি পত্রিকায় ২৬ জুলাই, ১৭৪৫ তারিখে প্রথম মহিলাদের ক্রিকেট খেলা সম্পর্কে প্রতিবেদন প্রকাশিত হয়। ব্রামলে ও হ্যাম্বলডনের এগারজন মহিলা সাদা পোশাক পরিধান করে খেলায় প্রতিদ্বন্দ্বিতা করছে। ১৮৮৭ সালে হোয়াইট হিদার ক্লাব নামে ইয়র্কশায়ারে প্রথম মহিলাদের ক্রিকেট ক্লাব সম্বন্ধে জানা যায়। তিন বছর পর অরিজিনাল ইংলিশ লেডি ক্রিকেটার্স দল ইংল্যান্ডে ভ্রমণ করে। ১৮৯৪ সালে অস্ট্রেলিয়ায় মহিলাদের ক্রিকেট লীগ প্রতিযোগিতার আয়োজন করা হয়। দক্ষিণ আফ্রিকার পোর্ট এলিজাবেথে মহিলাদের ক্রিকেট দল পাইওনিয়ার্স ক্রিকেট ক্লাব গঠন করা হয়। কানাডার ভিক্টোরিয়ায়ও মহিলাদের ক্রিকেট দল গঠন করা হয় যারা বিকন হিল পার্কে খেলেছিল।
১৯৫৮ সালে মহিলাদের আন্তর্জাতিক ক্রিকেট কাউন্সিল গঠন করা হয়। এর প্রধান উদ্দেশ্য ছিল - বিশ্বের সকল মহিলাদের ক্রিকেট দলের মাঝে সম্বন্বয় সাধন করা। মহিলাদের আন্তর্জাতিক ক্রিকেট কাউন্সিল ইংরেজ মহিলা ক্রিকেট সংস্থার স্থলাভিষিক্ত হয়েছিল। এ সংস্থাটি ৩২ বছর পূর্ব থেকেই একই ধরনের কাজ করতো। ২০০৫ সালে মহিলাদের আন্তর্জাতিক ক্রিকেট কাউন্সিল, আন্তর্জাতিক ক্রিকেট কাউন্সিলের সাথে একীভূত হয়। এরফলে মহিলাদের ক্রিকেট পরিচালনা ও উন্নয়ন আরও সহজতর হয়।
ডিসেম্বর, ১৯৩৪ সালে সর্বপ্রথম মহিলাদের টেস্ট ম্যাচ খেলা অনুষ্ঠিত হয়। এতে ইংল্যান্ড ও অস্ট্রেলিয়ার মহিলা ক্রিকেটারগণ অংশ নিয়েছিলেন। পরের বছর নিউজিল্যান্ড জাতীয় মহিলা ক্রিকেট দল যোগ দেয়। ২০০৭ সালে নেদারল্যান্ডসের মহিলা ক্রিকেটারগণ দশম মহিলাদের টেস্টভূক্ত দেশ হিসেবে দক্ষিণ আফ্রিকার বিপক্ষে অংশ নেয়। 
১৯৭৩ সাল থেকে মহিলাদের একদিনের আন্তর্জাতিক অনুষ্ঠিত হয়ে আসছে। এরফলে দ্রুত মহিলাদের আন্তর্জাতিক ক্রিকেট পরিচিতি পেতে থাকে। মহিলাদের ওডিআইয়ের প্রচলনের পর টেস্ট ক্রিকেটের তুলনায় আট গুণ বেশি খেলা হয়। এ পর্যন্ত নয়বার মহিলাদের ক্রিকেট বিশ্বকাপ অনুষ্ঠিত হয়েছে। অস্ট্রেলিয়া, ইংল্যান্ড ও নিউজিল্যান্ডের মহিলা ক্রিকেট দল বিশ্বকাপের শিরোপাগুলো নিজেদের করে নিয়েছে। ২০০৪ সালে নতুন ধরনের ক্রিকেটের প্রচলন হলে, মহিলাদের টুয়েন্টি২০ ক্রিকেটেরও প্রচলন হয়। কিন্তু, আন্তর্জাতিক পর্যায়ে এ খেলাটি খুব কমই সাড়া ফেলতে সক্ষম হয়। ২০০৬ সালের শেষ ভাগ পর্যন্ত মাত্র চারটি খেলা অনুষ্ঠিত হয়েছিল। পরের তিনবছর এটি দ্রুতলয়ে বৃদ্ধি পেতে শুরু করে। ২০০৭ সালে ৬টি, ২০০৮ সালে ১০টি ও ২০০৯ সালে ত্রিশটি খেলা অনুষ্ঠিত হয়। এছাড়াও, ২০০৯ সালে মহিলাদের প্রথম বিশ্ব টুয়েন্টি২০ প্রতিযোগিতা অনুষ্ঠিত হয়েছিল।
আইসিসি মহিলাদের র‌্যাঙ্কিং ১ অক্টোবর, ২০১৫ তারিখে প্রথমবারের মতো প্রকাশ করা হয়। টেস্ট, ওডিআই ও টুয়েন্টি২০ আন্তর্জাতিকের ফলাফলকে সমান মানদণ্ডে তুলে ধরে একটিমাত্র র‌্যাঙ্কিং ব্যবস্থায় তুলে ধরা হয়েছে। বিশিষ্ট পরিসংখ্যানবিদ ও আইসিসি ক্রিকেট কমিটির সদস্য ডেভি কেনডিক্স এর রূপরেখা প্রণয়ন করেন যা পুরুষদের ক্রিকেট র‌্যাঙ্কিংয়ের সমতুল্য। প্রত্যেক দলের পয়েন্ট তাদের গত ৩-৪ বছরের ফলাফলের ভিত্তিতে প্রদান করা হয়েছে। সবগুলো খেলাই ১২-২৪ মাসের খেলার মাসের মধ্যে অনুষ্ঠিত হয়েছে যা অক্টোবরের প্রথম থেকে হবে ও এর পূর্বেকার ২৪ মাসের অর্ধেক যুক্ত হবে। প্রত্যেক বছরের ১ অক্টোবর খেলা ও পয়েন্ট যুক্ত হলে ৩ এবং ৪ বছর আগেকার ফলাফল বাদ যাবে। ১ ও ২ বছর পূর্বেকার অর্জিত ১০০% থেকে ৫০%-এ রূপান্তর ঘটবে। উদাহরণস্বরূপ: ১ অক্টোবর, ২০১৪ তারিখে খেলা অনুষ্ঠিত হলে অক্টোবর, ২০১০ এবং অক্টোবর, ২০১১ সালের পয়েন্ট বাদ যাবে। এছাড়াও, অক্টোবর, ২০১২ এবং অক্টোবর, ২০১৩ সালের ফলাফল ৫০% যুক্ত হবে। ফলে, খেলায় অংশ না নিয়েও অবস্থান পরিবর্তিত হতে পারে।
ডায়াপসিড
ডায়াপসিড (উচ্চারণː ডা-য়াপ্-সিড্) ("দ্বৈত খিলান")-রা হল চতুষ্পদ প্রাণীদের একটা দল যারা আজ থেকে প্রায় ৩০ কোটি বছর আগে কার্বনিফেরাস যুগের অন্তিম লগ্নে পেন্সিলভ্যানিয়ান উপযুগে বিবর্তিত হয়েছিল। এদের বৈশিষ্ট্য ছিল মাথার খুলির উপরে দু'দিকে দুটো করে মোট চারটে গহ্বর বা 'টেম্পোরাল ফেনেস্ত্রা'। বর্তমানে জীবিত ডায়াপসিডেরা অত্যন্ত বিচিত্র, এবং এদের অন্তর্গত হল কুমির, টিকটিকি, সাপ, তুয়াতারা ও পাখিরা। যদিও কোনো কোনো ডায়াপসিডের খুলির একজোড়া গহ্বর বিলুপ্ত হয়ে গেছে (টিকটিকি), কারো কারো চারটে গহ্বরই বিলুপ্ত হয়ে গেছে (সাপ), কারো আবার পুরো মাথার খুলিটাই অনেক জটিল বিবর্তনের মধ্যে দিয়ে গিয়ে একদম অন্যরকম হয়ে গেছে (পাখি), কিন্তু তবুও এদের সবাইকেই এদের সাধারণ পূর্বপুরুষের উপর ভিত্তি করে ডায়াপসিড হিসেবে শনাক্ত করা হয়। বর্তমান পৃথিবী অন্তত ৭,৯২৫ টা জীবিত ডায়াপসিড সরীসৃপের প্রজাতির বাসস্থান (পাখিদের ধরলে প্রায় ১৮, ০০০ টা)।
ডায়াপসিডা নামটার মানে হল "দ্বৈত খিলান", আর ডায়াপসিডেরা প্রথাগতভাবে তাদের মাথার খুলির পিছন দিকে চক্ষুকোটরের উপরে ও নিচে অবস্থিত দু'জোড়া গহ্বরের (টেম্পোরাল ফেনেস্ত্রা) উপস্থিতির ভিত্তিতে শনাক্ত হয়ে আসছে। এই বিশেষ রকম খুলি অনেক বেশি পরিমাণ পেশিতন্তুকে চোয়ালের সাথে সংযুক্ত রাখতে সাহায্য করে, ফলে এই প্রাণীরা চোয়ালের দুই হাড় পুরোপুরি আলাদা করে বিরাট হাঁ করতে পারে। এদের আরও একটা অপেক্ষাকৃত কম গুরুত্বপূর্ণ বৈশিষ্ট্য হল অগ্রপদের উপরের হাড়ের (প্রগণ্ডাস্থি) থেকে বেশি লম্বা নীচের (রেডিয়াস) হাড়।
ডায়াপসিডদের প্রাথমিকভাবে সরীসৃপ বা "রেপটিলিয়া" শ্রেণীর একটি উপশ্রেণী হিসেবে চিহ্নিত করা হয়েছিল। এই শ্রেণীর অন্তর্গত সমস্ত উপশ্রেণীকেই তখন তাদের মাথার খুলিতে অবস্থিত গহ্বরের অবস্থান ও সংখ্যা অনুযায়ী বিভক্ত করা হত। ডায়াপসিড ব্যতীত অন্য উপশ্রেণীগুলো ছিল সাইন্যাপসিডা (খুলির নীচের দিকে একজোড়া গহ্বর; এরা "স্তন্যপায়ীদের অনুরূপ সরীসৃপ"), অ্যানাপসিডা (এদের খুলিতে কোনো গহ্বর নেই; কচ্ছপ ও তাদের জ্ঞাতিসমূহ) এবং ইউর‍্যাপসিডা (খুলির উপর দিক করে একজোড়া গহ্বর; যেমন, বিভিন্ন অবলুপ্ত সামুদ্রিক সরীসৃপ)। জাতিজনি নামকরণের প্রচলনের সাথে সাথে এই বিভাগগুলোর পুনরালোচনা করা হয়। ইদানীং সাইন্যাপসিডদের প্রায়ই প্রকৃত সরীসৃপ বলে মনে করা হয় না, আর বোঝা গেছে যে "ইউর‍্যাপসিডা" বলে যাদেরকে এক গোত্রে ফেলা হয়েছিল তারা আসলে বিভিন্ন বর্গের প্রাণী; কেবলমাত্র মাথার খুলির একজোড়া গহ্বরের অনুপস্থিতি ছাড়া যাদের আর কোনও নিকট সাদৃশ্য নেই। কোনও কোনও সমীক্ষা থেকে আন্দাজ করা হয় যে কচ্ছপদের শ্রেণীবিন্যাসের ক্ষেত্রেও এই একই ভুল হয়েছে, এবং তারাও আসলে অত্যধিক বিবর্তিত এক রকম ডায়াপসিড। এই ধারণাগুলো সত্যি হলে অ্যানাপসিডা বর্গের মধ্যে পড়ে থাকবে কেবল কিছু বিলুপ্ত প্রজাতি। জাতিজনি নির্ভর ব্যবস্থাগুলোর মধ্যে পাখিদেরকেও (যারা ডায়াপসিড ডাইনোসর-দের উত্তরসূরী) ডায়াপসিডদের শাখা বলে মনে করা হয়।
অন্যান্য জানাশোনা ডায়াপসিড গোষ্ঠীর মধ্যে উল্লেখযোগ্য হল টেরোসর, প্লিসিওসর এবং মোসাসর; প্রাগৈতিহাসিক যুগসমূহে আরও অনেক অজ্ঞাত শাখার অস্তিত্ব ছিল বলে অনুমান করা হয়। এদের অধিকাংশ আদিম প্রজাতির শ্রেণীবিন্যাস এখনও সুনির্দিষ্ট হয়নি।অনির্ণীত অবস্থানের ডায়াপসিড
নীচের রেখাচিত্রটি হল বিভিন্ন প্রকার ডায়াপসিডের আন্তঃসম্পর্ক নির্দেশকারী একটি ক্ল্যাডোগ্রাম।
ক্ল্যাডোগ্রামটি ২০০৯ খ্রিঃ বিকেলমান প্রমুখ এবং ২০১১ খ্রিঃ রিস্ প্রমুখের গবেষণার ফলাফলের ভিত্তিতে নির্মিত।
বাংলাদেশের সাম্যবাদী দল (মার্কসবাদী-লেনিনবাদী) (বড়ুয়া)
বাংলাদেশের সাম্যবাদী দল (মার্কসবাদী-লেনিনবাদী) হচ্ছে বাংলাদেশের একটি রাজনৈতিক দল। এই দলটি বাম গণতান্ত্রিক ফ্রন্ট, এগারো দল এবং মহাজোটের অংশ। এই দলের নির্বাচনী প্রতীক চেয়ার। ১৯৯৫ সালে সাম্যবাদী দলের ষষ্ঠ জাতীয় কংগ্রেস অনুষ্ঠিত হয় এবং দিলীপ বড়ুয়া দলের সাধারণ সম্পাদক নির্বাচিত হন। পুরোনো সাম্যবাদী পিকিংপন্থী দলের অনেক নেতাই ততদিনে পরলোক গমন করেন; তাঁদের মধ্যে নগেন সরকার, সুখেন্দু দস্তিদার, দেবেন শিকদার, মোহাম্মদ তোয়াহা, আলী আব্বাস, আবদুল হক প্রমুখ। ফলে দলটি তার লক্ষ্য আধা পুঁজিবাদী আধা সামন্তবাদী সমাজব্যবস্থার পরিবর্তন ঘটিয়ে শোষণমুক্ত সমাজতান্ত্রিক সমাজব্যবস্থা নির্মাণের রাজনীতি আপাতত স্থগিত রাখে এবং দলের নেতা দিলীপ বড়ুয়া শেখ হাসিনার নেতৃত্বাধীন বুর্জোয়া দল আওয়ামী লীগ সরকারের শিল্পমন্ত্রী হিসেবে ২০০৯-১৩ সালে ব্যক্তি মালিকানাধীন শিল্প বিকাশের দায়িত্ব পালন করেন।
বীর্যস্খলন (দ্ব্যর্থতা নিরসন)
বীর্যস্খলন আরও উল্লেখ করতে পারে:
বাংলাদেশের সাম্যবাদী দল (মার্কসবাদী-লেনিনবাদী) (দত্ত)
বাংলাদেশের সাম্যবাদী দল (মার্কসবাদী-লেনিনবাদী) (, Communist Party of Bangladesh (Marxist-Leninist)) হচ্ছে অজয় দত্ত পরিচালিত বাংলাদেশের একটি রাজনৈতিক দল। দলটি একটি গোপন রাজনৈতিক দল।
দলটি "পর্যাস" নামে একটি পত্রিকা প্রকাশ করে এবং দলটি বিপ্লবী আন্তর্জাতিক আন্দোলন এবং কম্পোসার সাথে সম্পৃক্ত।
১৯৭৬ সনে পার্টির প্লেনাম অনুষ্ঠিত হয়। এতে পার্টিকে গোপন রেখে একটি অংশকে প্রকাশ্য কাজের সুযোগ গ্রহণের জন্য চালিত করা হয়। সেই প্রেক্ষিতে ননী গোপাল দত্ত, অন্য দুটি ছদ্মনাম হচ্ছে অজয় দত্ত ও মোস্তাক, কিছুকাল পার্টির সম্পাদকের দায়িত্ব পালন করেন। ১৯৮২ সনে দলের চতুর্থ কংগ্রেসে দত্ত ও তার অনুসারীরা যোগদানে বিরত থাকলে দলে ভাঙন দেখা দেয় এবং নতুন আরেকটি দল বাংলাদেশের সাম্যবাদী দল (মার্কসবাদী-লেনিনবাদী) (বড়ুয়া) গড়ে ওঠে। নগেন সরকার ও ননী গোপাল দত্তের মৃত্যুর পরে দল প্রায় নিষ্ক্রিয় হয়ে যায়।
বাংলাদেশের কমিউনিস্ট পার্টি (মার্কসবাদী-লেনিনবাদী) (উমর)
বাংলাদেশের কমিউনিস্ট পার্টি (মার্কসবাদী-লেনিনবাদী) (, হচ্ছে বদরুদ্দীন উমর পরিচালিত বাংলাদেশের একটি মার্কসবাদী-লেনিনবাদী পার্টি।এটি একসময় গণতান্ত্রিক বিপ্লবী জোট নামে একটি জোট গঠন করে এবং বর্তমানে জাতীয় মুক্তি কাউন্সিল নামে একটি জোট পরিচালনা করে। ১৯৭৬ সালের ১৪-১৫ আগস্ট পূর্ব বাংলার গণবিপ্লবী পার্টি, কমিউনিস্ট কর্মী সংঘ এবং বাংলাদেশের কমিউনিস্ট পার্টি (মার্কসবাদী-লেনিনবাদী) এক ঐক্য কংগ্রেসে মিলিত হয় এবং নতুন নাম ধারণ করে। সেই কংগ্রেস একটি কেন্দ্রীয় কমিটি নির্বাচন করে এবং গ্রহণ করে একটি রাজনৈতিক প্রতিবেদন। এই কংগ্রেসে নতুন পার্টির নেতা হিসেবে সামনে আসেন বদরুদ্দীন উমর, সিরাজুল হোসেন খান, আবুল বাশার ও ডা. সাইফ-উদ-দাহার প্রমুখ।
কিভি
কিভি (ইংরেজিঃ Kivy) একটি মুক্তসোর্স পাইথন লাইব্রেরী যা মূলত ন্যাচারাল ইউজার ইন্টারফেস (NUI) সমৃদ্ধ মাল্টিটাচ এ্যপ্লিকেশন সফটওয়্যার তৈরি করার জন্য প্রস্তুত করা হয়েছে। গুই (GUI) বা গ্রাফিক্যাল ইউজার ইন্টারফেস ফ্রেমওয়ার্ক গুলোর বেশিরভাগই কোন না কোন সুনির্দিষ্ট অপারেটিং সিস্টেম (ও/এস) নির্ভর। অর্থাৎ বেশিরভাগ গুই লাইব্রেরি কোন একটি নির্দিষ্ট ও/এসকে কেন্দ্র করে উন্নয়ন করা হয়। ফলে এক ও/এসের জন্য লেখা লাইব্রেরী দিয়ে প্রস্তুতকৃত এ্যপ অন্য ও/এসে নির্বাহ করা সম্ভব হয় না। কিভি এই সীমাবদ্ধতা দূর করার লক্ষ্যে নেয়া একটি উচ্চাভিলাষী পদক্ষেপ। কিভিতে প্রস্তুতকৃত এ্যপ প্রায় সকল জনপ্রিয় ও/এসে কোন ধরণের পরিবর্তন বা অভিযোজন ছাড়াই নির্বাহ করা সম্ভব হয়। বর্তমানে কিভি যেসকল ও/এস সমর্থন করছে সেগুলো হলঃ উইন্ডোজ, ম্যাক ও/এস এক্স, লিনাক্স, অ্যানড্রয়েড, অ্যাপলের আইওএস, রাস্পবেরি পাই ও/এস ইত্যাদি। কিভি এমআইটি লাইসেন্সের আওতাধীন মুক্তসোর্স ও বিনামূল্যে বিতরণযোগ্য ফ্রেমওয়ার্ক।
কিভির অফিসিয়াল ওয়েবসাইটে সম্পূর্ণ লাইব্রেরীটির উপর একটি বিস্তারিত ডকুমেন্টেশন রয়েছে। সম্পূর্ণ ডকুমেন্টেশনটি পিডিএফ আকারে ডাউনলোড করার সুবিধা সংযোজন করা হয়েছে। তাছাড়া কিভির অ্যাপলিকেশন প্রোগ্রামিং ইন্টারফেসের জন্য একটি বিশদ এপিআই রেফারেন্সও রয়েছে। গিটহাবে প্রয়োজনীয় লিংকসহ একটি উইকি প্রকাশনা রয়েছে।
কিভি একটি কমিউনিটি প্রজেক্ট যা বেশ কয়েকজন পেশাদার সফটওয়্যার উন্নয়নকারীদের সমন্বিত প্রচেষ্টায় সফল করা সম্ভব হয়েছে। কিভি লাইব্রেরী গড়ে তোলার পেছনে যাদের অবদান বেশি বলে গণ্য করা হয় তাঁরা হলেন, ম্যাথু ভারবেল, থমাস হ্যানসেন, গ্যাব্রিয়েল পেটিয়ের, অক্ষয় আরোরা, ব্রায়ান নাপ, জেফ পিটম্যান, বেন রস, জ্যাকব কোভাক, আলেকজেন্ডার টেইলর, ম্যাথু এইনহর্ন, রিচার্ড লারকিন। উল্লেখিত প্রোগ্রামারগণ ছাড়াও কিভি ফ্রেমওয়ার্ক উন্নয়নে আরও বেশ কিছু প্রোগ্রামারের অবদান রয়েছে।
কিভি ফ্রেমওয়ার্ক সম্পর্কে বিস্তারিত জানা ও কিভি ব্যবহার করে অ্যাপ্লিকেশন তৈরি করার জন্য কিভির অফিসিয়াল ওয়েবসাইটে দেয়া পিডিএফ ও অনলাইন রেফারন্স ছাড়াও আরও বেশ কিছু শিক্ষা উপকরণ কিভি ফ্রেমওয়ার্ক উন্নয়নকারীরা তৈরি করেছেন। এর মধ্যে একটি চমৎকার ভিডিও টিউটোরিয়াল রয়েছে ইউটিউবে। আলেকজেন্ডার টেইলর এই টিউটোরিয়ালটি তৈরি করেছেন। তাছাড়া কিভি ফ্রেমওয়ার্কের ফেসবুক, টুইটার, গিটহাব ও গুগল প্লাস একাউন্টে যেয়ে যে কোন নবীন শিক্ষার্থী কিভি সম্পর্কে যেকোনো ধরণের প্রশ্ন করতে ও এবিষয়ে আলোচনা করতে পারবেন। কিভি সম্পর্কে বিস্তারিত আলোচনা করার জন্য একটি ফোরামও রয়েছে। এসব ছাড়াও অফিসিয়াল ওয়েবসাইটে নিয়মিত কিভি সম্পর্কিত বিভিন্ন বিষয়কে কেন্দ্র করে ব্লগ প্রকাশিত হয়। যেকোনো কিভি ব্যবহারকারী কিভি বিষয়ক কোন ধরণের সাহায্য বা পরামর্শের জন্য লাইব্রেরীটির উন্নয়নকারীদের সাথে সরাসরি যোগাযোগ করতে পারেন।